title: ऊष्णकटिबन्ध

text: ऊष्ण कटिबंध () यह विषुवत रेखा से 23 1/2%° उत्तर और 23 1/2%° दक्षिण के बीच का वह भाग हैं । जो उत्तर में कर्क रेखा और दक्षिण में मकर रेखा के बीच भूमध्य रेखा के आसपास स्थित है। यह अक्षांश पृथ्वी के अक्षीय झुकाव () से संबन्धित है। कर्क और मकर रेखाओं में एक सौर्य वर्ष में एक बार और इनके बीच के पूरे क्षेत्र में एक सौर्य वर्ष में दो बार सूरज ठीक सिर के ऊपर होता है। विश्व की जनसंख्या का एक बड़ा भाग (लगभग ४०%) इस क्षेत्र में रहता है और ऐसा अनुमानित है कि बढ़ती जनसंख्या के कारण यह जनसंख्या और बढ़ती ही जायेगी। यह पृथ्वी का सबसे गर्म क्षेत्र है क्योंकि पृथ्वी के अक्षीय झुकाव के कारण सूर्य की अधिकतम ऊष्मा भूमध्य रेखा और उसके आस-पास के इलाके पर केन्द्रित होती है। यहाँ औसत तापमान 18°c रहता है।


title: ऊष्णकटिबन्ध

text: हालांकि आम जनमत यह है कि ऊष्णकटिबंध एक गर्म इलाका जहाँ हमेशा वर्षा होती रहती है और हरियाली रहती है परन्तु वास्तविकता ऐसी नहीं है। यहाँ ऐसे कई क्षेत्र हैं जहाँ पर ख़ुश्क और नम मौसम पाए जाते हैं। नम मौसम तब होता है जब उस इलाके में वर्ष के औसत की अधिकतम वर्षा होती है। इसको पर्यटन को बढ़ावा देने के लिए हरित् ऋतु का नाम भी दिया जाता है। नम इलाके पूरे ऊष्ण और उप-ऊष्ण कटिबंध में फैले हुए हैं। नम महीना वह होता है जिसमें ६० मि.मी. या अधिक वर्षा हो। ऊष्णकटिबंधीय वनों में ख़ुश्क और नम मौसम नहीं पाया जाता है क्योंकि यहाँ पूरे साल भर समान रूप से वर्षा होती है। आमतौर पर वर्षा ऋतु ख़ुश्क गर्म मौसम के अन्त में शुरू होती है। कुछ इलाकों में तो इतनी बारिश हो जाती है कि बाढ़ आ जाती है जिससे मिट्टी का कटाव होता है और मिट्टी की उर्वरता भी घटती है। इस क्षेत्र के अधिकांश जानवरों के लिए यह बहुतायत का मौसम होता है और उनका प्रजनन काल इसी से सम्बद्ध रहता है।


title: ऊष्णकटिबन्ध

text: विश्व की सबसे घातक बीमारियाँ भी इस क्षेत्र में भरपूर होती हैं। क्योंकि यहाँ का वातावरण मच्छरों के पनपने के लिए भी अनुकूल होता है इसलिए यहाँ मच्छर-सम्बन्धी बीमारियाँ भी बहुत अधिक होती हैं। कई बीमारियाँ तो और क्षेत्रो में पाई ही नहीं जाती हैं।


title: पहेली (2005 फ़िल्म)

text: पहेली 2005 में बनी हिन्दी भाषा की फिल्म है।


title: पहेली (2005 फ़िल्म)

text: यह चलचित्र ग्रामीण भारतीय परिवेष के दन्त्य कथाओं को चित्रित करता है। इस चलचित्र में एक भूत को एक व्यापारी के पत्नी से प्रेम होता है और व्यापारी की अनुपस्थिति में उसकी पत्नी के साथ उस के रूप में रहने लगता है। पहेली फिल्म 1973 की फिल्म दुविधा का अनौपचारिक पुनःनिर्माण है


title: पहेली (2005 फ़िल्म)

text: यह चलचित्र अस्कर अवार्ड के लिए नामांकरण किया गया था।


title: मुझसे दोस्ती करोगे

text: मुझसे दोस्ती करोगे 2002 की कुणाल कोहली द्वारा निर्देशित हिन्दी भाषा की फिल्म है। यह ऋतिक रोशन, रानी मुखर्जी और करीना कपूर द्वारा चित्रित किये गए तीन दोस्तों के प्रेम त्रिकोण के बारे में है। राज खन्ना (ऋतिक रोशन), पूजा साहनी (रानी मुखर्जी) और टीना कपूर (करीना कपूर) बचपन के दोस्त हैं। जबकि राज हमेशा जीवंत और सुंदर टीना की ओर आकर्षित रहा है, वह पूरी तरह से उसके लिए पूजा के प्यार के बारे में अनजान है।


title: मुझसे दोस्ती करोगे

text: राज के पिता (किरण कुमार) ने अपने परिवार के साथ एक नई नौकरी के लिए इंग्लैंड जाने का फैसला किया। जाने से पहले, राज ने टीना को ई-मेल के माध्यम से उसे लिखने का वादा किया। टीना लोकप्रिय लड़की है और जल्द ही अन्य चीजों में व्यस्त हो जाती है। इसलिए पूजा टीना के नाम से राज को लिखती है ताकि टीना अपना वादा पूरा कर सके। राज और पूजा में कई चीजें समान हैं और उनके ई-मेल उन्हें एक-दूसरे के करीब लाते हैं। एक दशक बाद, राज एक छोटी छुट्टी के लिए भारत लौट आता है। अब तक वह जिस लड़की को लिख रहा था उससे प्यार करता है और मानता है कि वह उसे पहली नजर में पहचान सकता है।


title: मुझसे दोस्ती करोगे

text: जब तीनों अंतत मिलते हैं तो वो पूजा को पूरी तरह अनदेखा कर देता है और टीना के साथ प्यार में हो जाता है। टीना प्रारंभ में अनिश्चित होती है लेकिन वह भी धीरे-धीरे उससे आकर्षित हो जाती है। हालांकि अपनी छुट्टियों के दो सप्ताह के दौरान वह ध्यान देता है कि वास्तविक टीना ई-मेल की टीना से पूरी तरह से अलग है। वह पूजा के साथ दोस्ती भी शुरू करता है और अपने सामान्य दिलचस्पी से प्रभावित होता है। लेकिन यह महसूस किए बिना कि वह वास्तव में वो वही है जिससे वो प्यार करता है।


title: मुझसे दोस्ती करोगे

text: वह लंदन लौट आता है जहां पूजा संयोग से साक्षात्कार के लिए आती है। राज एक चर्च में जाता है जहाँ वह अक्सर जाया करता है। वहां उसे पूजा मिलती है जो वही गीत गुनगुना रही होती है जो उसे पसंद होता है। उसे पता चलता है कि पूजा वही है जो उन सभी वर्षों में उसे लिख रही थी। क्योंकि उसने उस चर्च और गीत के बारे में ई-मेल में जानकारी साझा की थी। वे एक दूसरे के लिए अपने प्यार की खोज करते हैं और शादी करने का फैसला करते हैं। भारत में वापस टीना के पिता (सचिन खेडेकर) अचानक मर जाते हैं। जिससे दुनिया में टीना अकेले अनाथ हो जाती है। उनकी आखिरी इच्छा यह थी कि टीना राज से शादी करेगी, जिसे उन्होंने राज के पिता को व्यक्त किया था।


title: मुझसे दोस्ती करोगे

text: यह जानकर कि टीना को भी राज पसंद है और वह अब अकेली है, पूजा राज से शादी करने से इनकार करती है। क्योंकि वह टीना के दिल को तोड़ना नहीं चाहती। राज के माता-पिता भी विवाह से सहमत हैं। वह लोग लंदन में विकसित राज और पूजा के बीच संबंधों से अनजान हैं। राज अपने माता-पिता को सच कहने पर जोर देता है लेकिन पूजा उसे रोक देती है। वह कसम खाता है कि अगर पूजा उसी दिन किसी और से शादी करे तो वह केवल तभी टीना से शादी करेगा।


title: मुझसे दोस्ती करोगे

text: रोहन वर्मा (उदय चोपड़ा) राज का मित्र है जो हमेशा से पूजा की ओर आकर्षित रहा है। पूजा जिस दिन राज और टीना की शादी है उसी दिन उससे शादी करने को राजी होती है। विवाह के दिन टीना को पता चलता है कि राज वास्तव में पूजा से प्यार करता है। फिल्म पूजा और राज की शादी के साथ खत्म होती है।


title: मुझसे दोस्ती करोगे

text: संगीत राहुल शर्मा द्वारा दिया गया है और बोल आनंद बख्शी के हैं।


title: हिमानी शिवपुरी

text: हिमानी शिवपुरी हिन्दी फिल्मों की एक अभिनेत्री हैं।


title: हिमानी शिवपुरी

text: हम आपके हैं कौन


title: प्रकाशन

text: प्रकाशन निर्माण की वह प्रक्रिया है जिसके द्बारा साहित्य या सूचना को जनता के समक्ष प्रस्तुत किया जाता है। अनेक बार लेखक स्वयं ही पुस्तक का प्रकाशक भी होता है।


title: प्रकाशन

text: प्रकाशन का शाब्दिक अर्थ है 'प्रकाश में लाना'। यह संस्कृत की "प्रकश" धातु से बना है, जिसका अर्थ है फैलाना, विकसित करना। उसी से बना 'प्रकाशन', जिसका शाब्दिक अर्थ हुआ फैलाने या विकसित करने की क्रिया। आधुनिक संदर्भ में इसकी परिभाषा यों की जा सकती है : लिखित विषय का चुनाव, मुद्रण और वितरण। प्रकाशन का कार्य आज के युग में मुद्रण और कागज पर पूर्णत: निर्भर है, यद्यपि यह दोनों ही चीज़ों से पुराना है।


title: प्रकाशन

text: लकड़ी के ब्लाकों से छपाई करने का अविष्कार नवीं शताब्दी के पूर्वार्धं में चीन में हुआ था। टाइप से छपाई का आरंभ भी वहीं शताब्दी के मध्य में हुआ था। लेकिन इसे अधिक महत्त्व नहीं दिया गया। यही सोचा गया कि पांडुलिपियों की नकल करते समय अच्छे कातिबों से जो गलतियाँ हो जाती हैं, वे मुद्रण में नहीं होंगी। यूरोप में, टाइप से छपाई के काम का आरंभ 15वीं शताब्दी के मध्य में आरंभ हुआ। किंतु चीन की भाँति वहाँ भी मुद्रण का प्रयोग केवल धार्मिक ग्रंथों और शासकीय कागजों को शुद्ध छापने में किया गया। एशिया या यूरोप, कहीं भी सोच तक नहीं गया कि मुद्रण की सहायता से राजनीतिक, बौद्धिक या धार्मिक साहित्य का विस्तृत प्रसार किया जा सकता है। पूर्व और पश्चिम दोनों में सदियों तक धार्मिक संस्थाएँ, सरकार, विश्वविद्यालय तथा अन्य शक्तिशालिनी संस्थाएँ अपने ही विचारों और सूचनाओं के प्रसार में मुद्रण का उपयोग करती रहीं और उन्होंने ज्ञान के प्रसार में उसके उपयोग का निरंतर विरोध किया। बाद में, आखिरकार आत्मिक एवं बौद्धिक विकास संबंधी अथवा धार्मिक एवं वैज्ञानिक साहित्य के प्रकाशन में मुद्रण का शत प्रतिशत सहयोग मिलने ही लगा।


title: प्रकाशन

text: मुद्रण के आविष्कार से पहले प्रकाशन का कार्य कातिब या प्रशिक्षित गुलाम किया करते थे। वे चर्मपत्र पर किसी पांडुलिपि की अनेक प्रतिलिपियाँ लिखते रहते थे। टालेमी वंश के शासनकाल में मिस्र में, तथा यूनान और गणतांत्रिक रोम के प्रमुख नगरों में चर्मपत्र तैयार करनेवाली अनेक उद्योगशालाएँ खुल गई थीं और चर्मपत्र पर प्राचीन साहित्य, धर्म और कानून संबंधी श्रेष्ठ कृतियों की प्रतिलिपियाँ तैयार की जाती थीं। रोमी साम्राज्य में तथा पश्चिमी देशों के राजा, राजकुमार, पार्लिमेंट, पादरी आदि अक्सर प्रकाशन पर अपना आधिपत्य स्थापित कर लेते थे या करने की कोशिश करते थे और लंबे समय के लिये प्रकाशनकार्य बंद हो जाता था। फिर भी ये पुराने प्रयास आज की प्रकाशन संस्थाओं के ही आदि रूप थे। उनका काम था बड़े पैमाने पर छापने के लिये पांडुलिपियों का चुनाव करना, उनके लिये लेखकों को पुस्तकों की बिक्री से पहले अग्रिम पारिश्रमिक देना, अलग अलग पांडुलिपियों के संस्करण का आकार प्रकार तथा मूल्य निर्धारित करना और बाजार तैयार करना जहाँ, अनेक प्रयत्न करके पुस्तकों को लाभ सहित बेचा जा सके। वे अत्याधुनिक अर्थो में भी प्रकाशक ही थे, यद्यपि उनके उत्पादन "पुस्तकें" नहीं थीं।


title: प्रकाशन

text: आज पुस्तकों का परिचित रूप है कुछ छपे हुए पृष्ठ जो एक ओर सिले होते हैं। यह रूप कैसे प्रचलित हुआ, इसका भी एक पुराना और लंबा इतिहास है। चौथी शताब्दी तक कम से कम उत्तर रोमी साम्राज्य के जूरियों को जिल्द से बँधी पुस्तकों का पूरा ज्ञान था। फिर भी पुस्तकों का सार्वजनिक प्रचलन तो इसके दो तीन शताब्दियों बाद आयरलैंड में हुआ। यहाँ बौद्धिक एवं धार्मिक विचारधारा बढ़ी और इसका उत्कर्ष हुआ "बुक आफ़ केल्स" के रूप में, जो एक विद्वान् के अनुसार "संसार की सुंदरतम पुस्तक" है।


title: प्रकाशन

text: सबसे पहले जिल्दबँधी किताबों को "कोडेक्स" कहा जाता था। मध्य युग में कोडेक्स ही पुस्तकें मानी जाने लगीं और विभिन्न ईसाई मतों के मठों द्वारा, जो प्रकाशन का कार्य करते थे, धर्मशास्त्र पर पुस्तकें प्रकाशित की जाने लगीं। कानून, ओषधिविज्ञान, काव्यशास्त्र तथा अन्य विषयों की पुस्तकों का प्रकाशन उदीयमान विश्वविद्यालयों द्वारा अन्य विषयों की पुस्तकों का प्रकाशन उदीयमान विश्वविद्यालयों द्वारा किया जाने लगा, जिन्होंने जल्दी ही गिरजों और प्रशासन से प्रकाशनकार्य छीन लिया। जिन जिन नगरों में विश्वविद्यालय थे, वहाँ पुरानी किताबों की दूकानें खूब फैल गईं, जैसी आज के युग में भी हैं। अंतर केवल इतना था कि विश्वविद्यालयों ने प्रकाशन का काम तो अपने हाथ में लिया, किंतु फायदा उठाना उनका उद्देश्य न था और उनका प्रयत्न सदा यही रहता था कि पुस्तकों की कीमत कम से कम रखी जाय जिससे विद्यार्थियों को सुविधा रहे। यही कारण था कि वे पुरानी किताबों की बिक्री पर जोर देते थे। इससे विश्वविद्यालयों को हर साल नए संस्करण भी नहीं प्रकाशित करने पड़ते थे।


title: प्रकाशन

text: चर्मपत्र के समान "कोडेक्स" भी हाथ से लिखे जाते थे। मठों के "लेखन कक्षों" में अपने काम के प्रति उत्सर्ग की भावना रखनेवाले कातिब दिन भर प्राचीन ग्रंथों के पृष्ठ के पृष्ठ नकल किया करते थे। उन्हीं के कारण प्राचीन ग्रंथों तथा बाइबिल की रक्षा हो सकी। (आग लगन के भय से मठों में रात को काम नहीं होता था।) "कातिब अपना काम खत्म कर चुकता था तो एक दूसरा आदमी उसे मूल से मिलाकर संशोधित करता था", डगलस सी. मेकमर्टी ने लिखा है, "फिर उन पन्नो को लाल स्याही से लिखनेवो कातिब के पास भेज दिया जाता था जो मुखपृष्ठ, शीर्षक, अध्याय संख्या तथा दूसरे नाम, टिप्पणियाँ आदि जोड़ देता था। यदि पुस्तक में चित्र जाने को होते थे तो उसे चित्रकार के पास भेज दिया जाता था। उसके काम की समाप्ति के बाद पुस्तक जिल्द बँधने के लिये तैयार हो जाती थी।"


title: प्रकाशन

text: प्रकाशन का प्रारंभ मुद्रणकला के प्रारंभ से पहले ही हो चुका था, किंतु 15वीं शताब्दी में योआन गटेनबर्ग द्वारा वर्णमाला के अक्षरों के टाइपों के आविष्कार के बाद प्रकाशन की बड़ी उन्नति हुई। गटेनबर्ग अक्षरों के टाइपों का सफल प्रयोग न कर सका। फिर भी उसके युगांतरकारी आविष्कार के बाद उसका नगर मेंज (जर्मनी) यूरोप महाद्वीप का निसंदिग्ध प्रकाशन केंद्र बन गया। इसके बाद पश्चिमी संसार मुद्रण और प्रकाशन के विकास में जर्मनी ही अगुआ रहा। सन् 1500 से पहले यूरोप में 30000 पुसतकें छप चुकी थीं। इनमें से दो तिहाई से अधिक का प्रकाशन जर्मनी के विभिन्न विद्याकेंद्रों लाइपपजिग, कोलोन, बैसेल, न्यूरेमबर्ग, औग्सबर्ग और स्कासबर्ग में हुआ था। इससे भी अधिक महत्वपूर्ण बात यह थी कि इन्हीं नगरों में प्रशिक्षित जर्मनों ने ही इटली में आधुनिक मुद्रण और प्रकाशन की शुरुआत सन् 1460 के आसपास की, जहाँ इन दोनों कलाओं ने पुनरुत्थानकालीन संस्कृति और व्यापार के विकास में बड़ा योग दिया। इसी प्रकार, इटली में प्रशिक्षित जर्मन ही 16वीं सदी के अंत में मुद्रण प्रकाशन उद्योग को फ्रांस में ले गये।


title: प्रकाशन

text: इसी समय पुस्तकों के बाजार का भी विकास हुआ। सन् 1501 में आल्जे मैनूज़िओ ने छोटे आकार की पुस्तकों का श्रीगणेश किया। इन पुस्तकों ने क्रमश: विशालाकर, कीमती "कोडेक्स" का स्थान ले लिया, ठीक उसी तरह जैसे कोडेक्स ने लपेट जानेवाले "वॉल्यूमैन" का स्थान ले लिया था। बाद के दर्शकों में टाइपों पर बड़ा ध्यान दिया गया, विशेषकर फ्रांस में और आज भी प्रयोगे किए जानेवाले अनेक टाइपों के नाम उनके आविष्कारों पर हैं। उस युग के मशहूर टाइपग्राफर क्लॉड गैरामंड और रार्बट ग्रैंजन थे। इनका एक प्रमुख खरीददार क्रिस्तोफे प्लांतिन बड़ा प्रसिद्ध मुद्रक था जो बाद में प्रकाशक बन गया। 1514 में फ्रांस में जन्मा प्लांतिन 1548 में धार्मिक दंड से बचने के लिये पेरिस से भागकर बेल्जियम के ऐंटवर्प नगर में चला गया। बाद में चर्च और विश्वविद्यालय दोनों ने उसे माफ कर दिया और वह स्पेनी साम्राज्य के लिये धार्मिक पुस्तकों को प्रकाशित करनेवाला एकमात्र प्रकाशक हो गया। फिर तो वह तत्कालीन प्रमुख प्रकाशन केंद्र लाइडेन विश्वविद्यालय का मुद्रक नियुक्त हो गया।


title: प्रकाशन

text: शुरू शुरू में कुछ मुद्रक चर्च और राजाओं के प्रति वफादार थे लेकिन 15वीं सदी के अंत और 16वीं सदी के प्रारंभ में प्रकाशन व्यवसाय का उपयोग प्रोटेस्टेंट और रेडिकल संप्रदायों को पुनर्गठित करने में किया जाने लगा। परिमाणत: इस प्रकार नए प्रकाशन व्यवसाय का विरोध, विशेषकर जर्मनी में, किया जाने लगा और प्रकाशकों तथा मुद्रकों ने अपनी सुरक्षा के लिये अलग अलग कारपोरेशन और गिल्ड (संगठन) बना लिए। अनेक देशों में यह 19वीं सदी तक बने रहे। न्यूरेमबर्ग और ऑग्सबर्ग में तो 16वीं सदी में मुद्रण-प्रकाशन-व्यवसायों को बंद ही करवा दिया गया या लोग छिपे छिपे ही प्रकाशन करने लगे। जहाँ ऐसा नहीं हुआ वहाँ दूसरे तरीकों से नियंत्रण रखा जाने लगा। सन् 1474 में फ्रांस में नए स्वतंत्र मुद्रकों और उनकी मुद्रित पुस्तकों को इसी अधिनियम के अंतर्गत रखा जाने लगा, जिसके अंतर्गत अब तक पुरानी पुस्तकों के प्रकाशन पर एकाधिकार पेरिस विश्वविद्यालय ने कर रखा था। यह मुद्रकों के लिये एक नया सम्मान था, फिर भी सरकारी कार्यो में रुचि न रखनेवाले प्रकाशकों के लिये तो एक भार ही था।


title: प्रकाशन

text: सरकारी अधिनियमों और संघ के प्रतिबंधों ने मिलकर शताब्दियों तक मुद्रण-प्रकाशन-व्यवसाय की प्रगति को रोके रखा। एक परिणाम तो इसका यह हुआ कि अनेक मुद्रक और प्रकाशक इंगलैंड चले गए। अनुमान लगाया गया है कि 1476 और 1536 के बीच इंगलैंड में लगभग दो तिहाई मुद्रक, जिल्दसाज और कागजी विदेशी थे। सन् 1534 में स्टेशनरों के संघ ने इंगलैंड के पुस्तक प्रकाशन पर अपना अधिकार जमा लिया और सन् 1710 में महारानी ऐन के शासनकाल में पहला कापीराइट ऐक्ट पास हुआ। इस बीच प्रकाशकों को बहुत परेशान किया गया, वह भी केवल इंगलैंड में नहीं बल्कि अमरीका में भी। इसी दौरान, जब प्रकाशकों को बड़े संघर्ष के बाद मिली थोड़ी सी आजादी को भी खत्म करने के लिये नए प्रतिबंध लगाए जाने लगे, जॉन मिल्टन ने 1644 में अपनी "एरियोपैगिटिका" की रचना की।


title: प्रकाशन

text: फ्रांस में तो लगभग पूरा नियंत्रण था, जो 1793 के कापीराइट कानून के बाद ही समाप्त हो सका और मुद्रण-प्रकाशन-व्यवसाय सभी प्रकार के नियमों से स्वतंत्र हो सका। किंतु यह स्वतंत्रता अस्थायी थी जो नेपोलियन के प्रथम साम्राज्य की स्थापना के साथ समाप्त हो गई। दुबारा यह आजादी 1870 में प्रजातंत्र की स्थापना के बाद ही मिल सकी। फ्रांस के प्रतिबंधों का हालैंड और बेल्जियम के प्रकाशन व्यवसाय पर बड़ा शुभ प्रभाव 17वीं और 18वीं सदी में पड़ा। मोलिये, ब्वायलॉ, वाल्तेयर, रूसी तथा अन्य फ्रांसीसी लेखकों की रचनाएँ वहाँ छापकर छिपे रूप से फ्रांस के बाजारों में भेजी जाती रहीं।


title: प्रकाशन

text: अति हमेशा बुरी होती है। बड़े से बड़े किंतु ढीलेपन से लागू किए गए निंयत्रणों और सरकारी एकाधिकार का कड़ा सामना हुआ। मौजूदा वातावरण में 16वीं और 20वीं शताब्दियों के बीच यूरोप में शिक्षा और पुस्तकें पढ़ने के व्यसन का बड़ा विकास हुआ। फलत: लेखन और प्रकाशन का प्रसार हुआ। सन् 1710 के अंग्रेजी कापीराइट कानून ने लेखकों और प्रकाशकों को एकाधिकारी मुद्रकों से स्वतंत्र कर दिया और उन्हें अधिकार दिया कि वे अच्छी से अच्छी शर्तों पर साहित्यिक कृति के प्रकाशन की व्यवस्था कर सकें। इसी कानून में यह व्यवस्था भी की गई कि निश्चित अवधि के बाद साहित्यिक कृति पर संपूर्ण जनता का अधिकार हो जाएगा। यही आधुनिक प्रकाशन व्यवसाय की धुरी है। इसी से लेखकों की अपनी कृति पर अधिकार की रक्षा होती है और प्रकाशक उन अधिकारों को प्राप्त कर सकता है। कापीराइट की निश्चित अवधि महारानी ऐन के शासनकाल में 14 साल थी और लेखक उसे और 14 वर्षों के लिये बढ़वा सकता था, अमरीका में यही अवधि इसी शताब्दी में 28 साल थी और 28 अगले वर्षों के लिये बढ़वाने का अधिकार लेखक को था। अधिकांश देशों में यह अवधि लेखक के जीवनकाल के बाद 20 से 50 वर्ष तक है।


title: प्रकाशन

text: 18वीं सदी के बाद कापीराइट के विकास का स्पष्ट अर्थ है पेशे के रूप में लेखन व्यवसाय और व्यवसाय के रूप में प्रकाशन का विकास। कानून उनकी सुरक्षा करके दोनों को बढ़ावा देता है। लेकिन इसका अर्थ कुछ और भी है। यह जनसाधारण की बढ़ती हुई ज्ञानपिपासा और अध्ययनप्रियता का प्रतीक भी है।


title: प्रकाशन

text: साहित्यिक कृतियों का बाजार बढ़ता जा रहा था। मुद्रक इसका सामना करने में सफल न थे। उन्हें पुस्तकविक्रेताओं से धन की माँग करनी पड़ती थी। धीरे धीरे 18वीं सदी में पुस्तकविक्रेता ही प्रकाशक बन बैठे। उस समय तक जनता में, विशेष रूप से इंगलैंड में, पुस्तकप्रेम बहुत बढ़ गया था। लोकप्रिय पुस्तकों (बाइबिल, टीकाओं, पाठ्य पुस्तकों, कोश आदि) की बिक्री बहुत बढ़ गई थी। इस नई माँग को पूरा करने के लिये गश्ती पुस्तकालयों की स्थापना 1720 में हुई। नए लेखकों के पाठकों की संख्या बढ़ने लगी और उन्होंने अपने "संरक्षकों" (पेट्रनों) से अलग होना शु डिग्री कर दिया। 18वीं सदी क कांस्टेबिल और लांगमैंस जैसे पुस्तकविक्रेता पुस्तक व्यवसाय के केंद्र बन गए। कुछ ही दशकों बाद, अमरीका में हार्पर, स्क्रिबनर, डटन और लिंटिल ब्राउन का आविर्भाव हुआ।


title: प्रकाशन

text: इस तरह पुस्तक विक्रेताओं के उत्कर्ष से समकालीन प्रकाशन का आरंभ हुआ और लगभग साथ साथ इंगलैंड में उपन्यास और उपन्यासकारों के उत्कर्ष से प्रकाशन व्यवसाय फूला फला। दोनों ही उत्कर्षों का अर्थ था मध्यवर्ग का उदय, इसी कारण इंगलैंड और अमरीका दोनों जगह प्रकाशन का खूब विकास हुआ। यूरोप महाद्वीप में विकास धीरे धीरे हुआ और अमीरी गरीबी के विशाल अंतर के कारण पुस्तकों की खरीददार मध्यवर्गीय जनता बढ़ न सकी।


title: प्रकाशन

text: पुस्तक विक्रय और प्रकाशन का संबंध इंगलैंड में अधिक दिनों तक रहा। अमरीका में नए लेखकों का विकास कुछ इतनी तेजी से हुआ कि स्वतंत्र प्रकाशन संस्थाओं का ही निर्माण हो गया, जो न तो विक्रय का काम करती थीं और न मुद्रण का। इस परिवर्तन के फलस्वरूप नए मुद्रक, जिल्दसाज और विक्रेता बनेहृ पहले दोनों प्रकाशक के अनुबंध पर किताबें तैयार करने का काम करते थे और तीसरा उन्हें बेचने का।


title: प्रकाशन

text: 20 सदी के तीसरे दशक में इंगलैंड, अमरीका, जर्मनी और फ्रांस में और नए नए प्रकाशकों का आविर्भाव हुआ। वे केवल कथासाहित्य, जीवनसाहित्य, इतिहास, संस्मरण, सामान्य मनोविज्ञान आदि विषयों की पुस्तकों का प्रकाशन करने लगे। उन्हें व्यापारी प्रकाशक का नाम दिया गया। अनेक पुराने ओर कई नए प्रकाशन संस्थानों में बाइबिल, धार्मिक पुस्तकों, स्कूल और कालेज की पाठ्य पुस्तकों, डाक्टरी पुस्तकों के विभाग बने रहे, जिनपर प्रकाशन उद्योग की आधारशिला रखी हुई है। लेकिन सबसे नया प्रचलन था व्यापारी प्रकाशक बनने का। विशेषज्ञता का युग आरंभ हो गया, विशेष रूप से अमरीका में, जहाँ उद्योग पुरानी परंपराओं से इतनी बुरी तरह आच्छादित न था और नए प्रयोगों के लिये गुजाइश थी।


title: प्रकाशन

text: प्रकाशन व्यवसाय बढ़ता गया। प्रकाशित पुस्तकों की संख्या बढ़ती गई। एक उदाहरण लें। इंगलैंड में 18वीं सदी के पूर्वार्ध में एक वर्ष में प्रकाशित पुस्तकों की संख्या 93 थी। 20वीं सदी के पहले 25 सालों में प्रति वर्ष औसत 600 किताबें प्रकाशित हुई। इसी वृद्धि से मालूम होता है कि विशेषज्ञता का युग क्यों आया।


title: प्रकाशन

text: व्यापारी प्रकाशकों में ही सजिल्द पुस्तकों के पुनर्मुद्रकों, कागजी आवरणवाली पुस्तकों के पुनर्मुद्रकों, केवल वेर्स्टन या जासूसी कहानियों के या वैज्ञानिक कथासाहित्य के प्रकाशकों तथा अन्य बाजारों के लिये अन्य विशेष प्रकार की पुस्तकें छापनेवाले प्रकाशकों का आविर्भाव हुआ। पुस्तक विक्रताओं को सहायता देने के लिये पुस्तक क्लब बने। डाक से पुस्तकों को बेचनेवाली खास संस्थाएँ हैं। ये नए साधन कितने महत्वपूर्ण थे, यह निम्न आँकड़ों से जाना जा सकता है। सजिल्द पुस्तकों के प्रकाशक जिन पुस्तकों को 3000 से 10000 तक छापते थे, उन्हीं के पुनर्मुद्रण सस्ते संस्करणों में 100000 से 200000 तक होते हैं। स्पष्ट है कि मध्यवर्ग ही 20वीं सदी के मध्य तक पुस्तकों का सबसे बड़ा खरीददार हो गया था। इंगलैंड में पेंग्विन और पैलिकन ने संपादन का स्तर ऊँचा रखा और अमरीका में सस्ती पुस्तकों के प्रकाशकों ने मौलिक पुस्तकें भी छापना शु डिग्री किया।


title: प्रकाशन

text: प्रकाशन की विशेषज्ञता के कारण प्रकाशन के लिये पांडुलिपियों की व्यवस्था करने के लिये दो नए व्यवसायों का जन्म हुआ। एक था पांडुलिपि स्काउट। वह प्रकाशक से अनुबंध करके काम करता है और उसे फुटकर भाव पर 1 या 2 प्रतिशत कमीशन मिलता है। दूसरा है लिटरेरी एजेंट। वह लेखकों के साथ काम करता है और लेखक से प्रकाशक के संबंध की पूरी जिम्मेदारी उसपर होती है। उसे पारिश्रमिक के रूप में लेखक की रायल्टी का 10 प्रति शत मिलता है। इस एजेंसी की प्रवृत्ति का अगला प्रभाव यह पड़ा कि प्रकाशक अब केवल प्रबंधक भर रह गया और उसने संपादन का काम भी दूसरों को सौंप दिया। इससे लेखकों, विशेषत: कथाकारों, का बाजार भी बढ़ा। 20वीं सदी में पत्रपत्रिकाओं में धारावाहिक प्रकाशन के अधिकारों के साथ फिल्म के अधिकार, नाट्यांतर के अधिकार, रेडियो, टेलीविजन अधिकार, सार संक्षेप अधिकार तथा अन्य अनेक अधिकार भी शामिल हो गए। इन अधिकारों की बिक्री से पैसा तो लेखक को खूब मिल सकता है, लेकिन वह स्वयं इस व्यापार को पक्का करने के अयोग्य है।


title: प्रकाशन

text: विक्रय के लिये भी 20वीं सदी में नई एजेंसियों ने जन्म लिया। एक थीं विज्ञापन एजेंसियाँ। कुछ तो अपने द्वारा विज्ञापित दूसरी चीजों के साथ साथ किताबों को भी शामिल कर लेतीं। कुछ केवल पुस्तकों का विज्ञापन करती थीं। प्रकाशक विज्ञापन में लागत का 8-10 प्रति शत तक खर्च करने के लिये भी बड़ी होशियारी ओर अनुभव की जरूर थी, जो प्रकाशकों के पास नहीं थी। यही कारण था पुस्तक व्यवसाय में विज्ञापन एजेंसी व्यवसाय के आगमन का।


title: प्रकाशन

text: यह तो है कि ज्यादातर पुस्तकें व्यापारिक पुस्तकें ही होती हैं, फिर भी अन्य प्रकार की पुस्तकों का प्रकाशन भी जारी है। मसलन, विश्वविद्यालयों द्वारा प्रकाशित पुस्तकें, विज्ञान की पुस्तकें आदि।


title: प्रकाशन

text: मुद्रण की कला में परिष्कार का प्रभाव भी प्रकाशन व्यवसाय पर पड़ा। लाइनोटाईप, सिलिंड्रिकल प्रेस, रॉटरी प्रेस तथा उनके साथ की मशीनों का प्रभाव पड़ना ही चाहिए था। इनमें से अधिकांश का आविर्भाव 20वी सदी के प्रारंभ में ही हुआ था। उनमें लगातार विकास से पुस्तकों की माँग को पूरा करने में आसानी ही हुई।


title: प्रकाशन

text: 20वीं सदी में सिनेमा, रेडियो, टेलीविजन और मोटरकार, सचित्र पत्र, पत्रिकाएँ तथा मनोरंजन और ज्ञानवर्धन के अन्य साधन जनता के मस्तिष्क को अधिक घेरे हुए हैं। सबने पुस्तकों से लोहा लिया है लेकिन पुस्तक प्रकाशन का अविरल विकास रुक नहीं सका है।


title: अकादमी मानद पुरस्कार

text: अकादमी मानद पुरस्कार अकादमी ऑफ़ मोशन पिक्चर्स आर्ट एंड साइंस द्बारा अनियमित रूप से सचल चित्रों की उन उपलब्धियों को रेखांकित करने के लिए दिया जाता है जो अन्य किसी पुरस्कार की श्रेणी में नहीं आतीं। पिछले कुछ वर्षो से यह पुरस्कार नियमित रूप से लाइफ़ टाइम अचीवमेंट पुरस्कार के रूप में ही दिया जाता रहा है।


title: अकादमी मानद पुरस्कार

text: वार्षिक प्रतियोगिता वाले सामान्य अकादमी पुरस्कार जिन्हें अकादमी के सदस्यों द्बारा दिए गए वोटों से चुना जाता है, से भिन्न इस मानद पुरस्कार का निर्णय अकादमी की संचालक पीठ (बोर्ड ऑफ़ गवर्नर्स) द्बारा लिया जाता हैं। पुरस्कार में दिया जाने वाला स्मृति चिह्न अन्य पुरस्कारों के रूप में दी जाने वाली वही सुनहरी ऑस्कर ट्रॉफ़ी है।


title: देवी (१९६० फ़िल्म)

text: देवी 1960 में बनी बांग्ला भाषा की फिल्म है।


title: अमरीकी सार्वजनिक परिवहन संस्था

text: अमरीकी सार्वजनिक परिवहन संस्था अमेरिका की सार्वजनिक परिवहन की संस्था है।


title: स्नूप दॉग

text: कैल्विन कॉर्दोज़ार ब्रोदास, जूनियर (जन्म: २० अक्टूबर १९७१) जो अपने स्टेज के नाम स्नूप डॉग से बेहतर जाने जाते हैं, एक अमेरीकी रैप गायक, रिकार्ड निर्माता, गीतकार और अभिनेता हैं। उनका संगीत कैरियर १९९२ में शुरू हुआ, जब उन्हें डॉ ड्रे ने खोजा और फिर वह पहले ड्रे के प्रथम एकल गीत, "डीप कवर", और फिर ड्रे की पहली एकल एल्बम, द क्रॉनिक पर प्रदर्शित हुए। तब से उन्होंने संयुक्त राज्य अमेरिका में २३ मिलियन से अधिक एल्बम और दुनिया भर में ३५ मिलियन एल्बम बेचे हैं।


title: स्नूप दॉग

text: स्नूप की पहली एल्बम, डॉगीस्टाइल, जो डॉ ड्रे द्वारा संगीतबद्ध थी, १९९३ में डेथ रो रिकॉर्ड्स द्वारा जारी की गयी थी, और यह बिलबोर्ड २०० और बिलबोर्ड टॉप आर&बी/हिप-हॉप एल्बम चार्ट, दोनों पर नंबर एक पर रही। अपनी रिलीज के पहले सप्ताह में ही लगभग दस लाख प्रतियां बेचकर, डॉगीस्टाइल १९९४ में ४× प्लैटिनम प्रमाणित हो गयी, और इसके "व्हाट्स माई नेम" और "जिन & जूस" सहित कई एकल हिट हुए। १९९४ में स्नूप ने शॉर्ट फिल्म मर्डर वास द केस के लिए डेथ रो रिकॉर्ड्स पर एक साउंडट्रैक जारी किया, जिसमें उन्होंने खुद ही अभिनय भी किया था। उनकी दूसरी एल्बम, द डॉगफादर (१९९६), जिसमें "स्नूप अपसाइड या हेड" प्रमुख एकल था, दोनों ही चार्टों पर दोबारा नंबर एक पर ही शुरू हुई। इस एल्बम को १९९७ में डबल प्लैटिनम प्रमाणित कर दिया गया था।


title: स्नूप दॉग

text: डेथ रो रिकॉर्ड्स छोड़ने के बाद, स्नूप ने नो लिमिट रिकॉर्ड्स के साथ हस्ताक्षर किए, जहां उन्होंने अपनी अगली तीन एल्बम, दा गेम इज़ टू बी सोल्ड, नॉट टू बी टोल्ड (१९९८), नो लिमिट टॉप डॉग (१९९९), और द लास्ट मील (२०००) जारी की। स्नूप ने २००२ में प्रायोरिटी / कैपिटल / ईएमआई रिकॉर्ड्स के साथ हस्ताक्षर किए, जहां उन्होंने पेड द कॉस्ट टू बी द बॉस जारी की। उसके बाद उन्होंने २००४ में अपने अगले तीन एल्बम, , द ब्लू कारपेट ट्रीटमेंट, और ईगो ट्रिप्पिन' के लिए गेफ़ेन रिकॉर्ड्स के साथ हस्ताक्षर किए। मालिस एन वंडरलैंड (२००९), और डॉग्यूमेंट्री (२०११) को प्रायोरिटी पर रिलीज़ किया गया था। स्नूप डॉग ने फिल्मों में भी अभिनय किया है, और कई टेलीविजन कार्यक्रमों की मेजबानी की है, जिनमें डोगी फिजल टेलीवीज़ल, स्नूप डॉग्स फादरहुड और डॉग आफ्टर डार्क शामिल हैं। संगीत कार्यक्रमों के अतिरिक्त वह एक युवा फुटबॉल लीग और हाई स्कूल फुटबॉल टीम के प्रशिक्षक भी हैं। सितंबर २००९ में स्नूप को ईएमआई द्वारा एक पुनः सक्रिय प्रायोरिटी रिकॉर्ड्स के अध्यक्ष के रूप में नियुक्त किया गया था।


title: स्नूप दॉग

text: २०१२ में, जमैका की यात्रा के बाद, स्नूप ने रस्ताफ़ारीवाद अपना लिया, और अपने लिए एक नया उपनाम, स्नूप लायन चुना। स्नूप लायन के रूप में उन्होंने २०१३ के आरंभ में अपने जमैका अनुभव के बारे में एक रेगे एल्बम, रीइंकारनेटेड और उसी नाम की एक वृत्तचित्र फिल्म जारी की। उनका १३ वां स्टूडियो एल्बम बुश, मई २०१५ में रिलीज़ हुआ और इससे उन्होंने स्नूप डॉग नाम में वापसी की। उनका १४ वां एकल स्टूडियो एल्बम, कूलएड, जुलाई २०१६ में रिलीज़ हुआ था। स्नूप ने बिना किसी जीत के अब तक कुल १७ ग्रैमी नामांकन प्रपात किये हैं। मार्च २०१६ में आर्लिंगटन, टेक्सास में रेसलमेनिया ३२ के पहले कार्यक्रम से पहले, उन्हें डब्ल्यूडब्ल्यूई हॉल ऑफ फेम के सेलिब्रिटी विंग में शामिल किया गया था, जिसने रेसलमेनिया XXIV में एक मैच के दौरान कंपनी ऑफ सेरेमोनीज़ सहित कंपनी के लिए कई उपस्थितियां कीं। २०१८ में, उन्होंने अपना पहला गॉस्पेल एल्बम, बाइबिल ऑफ लव जारी किया।


title: दरार (1996 फ़िल्म)

text: दरार 1996 में बनी हिन्दी भाषा की फिल्म है। इसका निर्देशन अब्बास-मस्तान ने किया और मुख्य भूमिकाओं में जूही चावला, ऋषि कपूर और अरबाज़ ख़ान हैं। ये जूलिया राबर्ट्स अभिनीत "स्लीपिंग विद द एनीमी" (1991) की रीमेक है। इसके पहले जारी हुई मनीषा कोइराला अभिनीत "अग्नि साक्षी" (1996) और माधुरी दीक्षित अभिनीत "याराना" (1995) भी इसी पर आधारित थीं।


title: दरार (1996 फ़िल्म)

text: विक्रम (अरबाज़ ख़ान) अत्यधिक शक्की और अत्याचारी पति है। वह अपने क्रोध और रोष को नियंत्रित नहीं कर पाता है और लगातार अपनी नई-नवेली पत्नी प्रिया (जूही चावला) को पीटता है। वह प्रिया का इलाज करने वाले डॉक्टर की हत्या तक कर देता है जो उसकी माँ की मदद करने की कोशिश कर रहा था। एक दिन, विक्रम और प्रिया अपने जन्मदिन को किसी नाव पर मनाने के लिए जाते हैं। लेकिन नाव एक तूफान में फँस जाती है और प्रिया इस दौरान भाग जाती है। विक्रम सोचता है कि वह डूब गई। इसके बजाय, वह शिमला चली जाती है।


title: दरार (1996 फ़िल्म)

text: वहाँ, वह राज मल्होत्रा (ऋषि कपूर) से मिलती है। वह उसके साथ प्यार में पड़ जाता है, लेकिन वह हमेशा उससे दूर भागती है। बाद में, जब वह उसके कारण बीमार हो जाता है, तो वह अपनी माँ से पूछती है कि उसे क्या करना चाहिए। उसकी माँ ने उसे अपनी शादी के बारे में सच बताने को कहा। फिर उसकी मर्जी होगी कि वह उसे स्वीकार करेगा या नहीं। प्रिया ने अपने पिछले जीवन के बारे में एक पत्र लिखा। वह उस पत्र को राज को देने के लिए हरि (जॉनी लीवर) से कहती है। हरि पत्र को खो देता है और किसी से नया लिखने के लिए कहता है। राज को यह दूसरा पत्र मिलता है जिसमें एक कविता के अलावा कुछ भी नहीं होता। जब उसे पता चलता है कि वह विवाहित है, तो वह उसे छोड़ देता है। फिर हरि को मूल पत्र मिल जाता है और वह उसे राज को देता है। राज उससे शादी करने का फैसला करता है।


title: दरार (1996 फ़िल्म)

text: एक दिन, विक्रम ने समाचार पत्र में प्रिया की तस्वीर देखी और उसे पता चला कि वह जिंदा है। वह गोवा के लिए अपना टिकट रद्द कर देता है और शिमला पहुँच जाता है। शिमला में वह उसे खोजता है। यह पता लगने पर कि वह शादी कर रही है, वह राज को मारने की कोशिश करता है लेकिन असफल रहता है। तो वह राज को जेल भिजवा देता है। बाद में, वह प्रिया के घर जाता है और उसके दोस्त को मार देता है और प्रिया को भी मारने का प्रयास करता है।


title: दरार (1996 फ़िल्म)

text: फिल्म के अंत में, विक्रम की राज के साथ लड़ाई होती है जिसमें राज विक्रम द्वारा प्रिया को मारने से बचाने की कोशिश करता है। राज ने पानी से भरे बाथटब में विक्रम को डुबा दिया। विक्रम को मरा हुआ मानकर राज और प्रिया पास के रेलवे स्टेशन पर पहुँच जाते हैं। विक्रम उन पर हमला करता है और राज को धक्का दे देता है। वहाँ, प्रिया का पीछा करते हुए विक्रम के पैर रेलवे ट्रैक पर फँस जाते हैं। यह देखकर, प्रिया विक्रम को बचाने की कोशिश करती है क्योंकि ट्रेन तेजी से उनके पास आ रही होती है। अपने अत्याचारी व्यवहार के बावजूद प्रिया के प्यार को देखकर, वह ट्रेन के उससे टकराने से पहले उसे धक्का दे देता है।


title: हैलो ब्रदर

text: हैलो ब्रदर 1999 में बनी हिन्दी भाषा की हास्य फ़िल्म है। प्रमुख भूमिकाओं में सलमान ख़ान और रानी मुखर्जी हैं। इसका निर्देशन सलमान के भाई सुहेल ख़ान ने किया।


title: हैलो ब्रदर

text: हीरो (सलमान ख़ान) खन्ना (शक्ति कपूर) के स्वामित्व वाली एक कूरियर कंपनी के लिए काम करता है। वह उत्साहित और विनोदपूर्ण है और रानी (रानी मुखर्जी) से प्यार करता है, लेकिन वह हीरो को बस बहुत अच्छे दोस्त के रूप में सोचती है। इंस्पेक्टर विशाल (अरबाज़ ख़ान) आता है, जो नशीले पदार्थ विभाग में काम करता है। विशाल खन्ना को नशीली दवा के कारोबार में शामिल होना संदिग्ध मानता है और उससे सवाल करता है। हीरो विशाल का मुकाबला करता है और अपने मालिक का बचाव करता है, लेकिन जल्द ही खन्ना के पीछे सच्चाई जान जाता है। टकराव में, खन्ना ने हीरो को मार दिया और विशाल के दिल में गोली मार दी। पुलिस विभाग ने विशाल के शरीर में हीरो के दिल को प्रत्यारोपित करने का फैसला किया। हीरो अब भूत के रूप में प्रकट होता है और उसे केवल विशाल द्वारा देखा जा सकता है, क्योंकि उसका दिल विशाल के शरीर में है। हीरो का कहना है कि खन्ना की हत्या के बाद ही उसे शांति मिलेगी, इस प्रकार उसे बदला लेना है। विशाल ऐसा करने का फैसला करता है, ऐसे रानी और विशाल एक दूसरे के साथ प्यार में पड़ने लगते हैं। हीरो इसे नापसंद करता है और रानी के पास आने की विशाल की योजनाओं को असफल करने की कोशिश करता है। लेकिन विशाल के खन्ना की दवा कंपनी से मुकाबला करने के बाद हीरो और विशाल ने एक साथ मिलकर काम करना शुरू कर दिया।


title: हैलो ब्रदर

text: खन्ना ने देश छोड़ने की व्यवस्था की, लेकिन रानी का अपहरण कर लिया। विशाल और हीरो रानी को बचाने और खन्ना के गुंडो से लड़ने के लिए जाते हैं, लेकिन विशाल घायल हो जाता है। फिर हीरो उसके अंदर जाता है और उसकी लड़ाई की चालों को नियंत्रित करता है, जिससे उसे ठगों को मारने में मदद मिलती है। रानी इस पर ध्यान देती है और महसूस करती है कि केवल हीरो ही इस तरह की चाल करेगा। उसने हीरो का नाम बुलाया, हालांकि विशाल को पता नहीं था कि हीरो उसके अंदर है। तब रानी ने विशाल को चेतावनी दी कि एक विमान उसके पीछे बढ़ रहा है। विशाल और हीरो विमान को रोकते हैं, जिसमें खन्ना है, और उसके बाद उसका सामना करते हैं। विशाल का हीरो से बात करते हुए ध्यान भटक जाता है और खन्ना को विशाल को गोली मारने का मौका मिलता है। हीरो विशाल का पकड़ लेता है और बंदूक के साथ खन्ना को गोली मारता है।


title: हैलो ब्रदर

text: अंत में खन्ना मर जाता है और जैसे ही रानी विशाल को सांत्वना दे रही होती है, वह उसे बताता है कि हीरो उनके साथ है और वह रानी से प्यार करता है। तब रानी ने विशाल को हीरो को यह बताने के लिए कहा कि वह उससे प्यार करती है। खन्ना का भूत अपने मृत शरीर से निकलता है और हीरो उसे मारता है। खन्ना को नरक में ले जाया जाता है और हीरो को स्वर्ग में ले जाया जाता है।


title: हैलो ब्रदर

text: इसके बाद, रानी और विशाल ने शादी कर ली और पानी पर एक घर में अपनी शादी की रात और हनीमून मना रहे हैं। यह दिखाया गया है कि हीरो, अब देवदूत के रूप में स्वर्ग से खुशी से देख रहा है।फ़िल्म में संगीत हिमेश रेशमिया तथा साजिद-वाजिद ने दिया है, जबकि गीत जलीस शेरवानी, सुधाकर शर्मा तथा फैज़ अनवर ने लिखे हैं। कुल 10 गीतों वाली फिल्म की संगीत एल्बम को टिप्स द्वारा 10 सितंबर 1999 को जारी किया गया था।


title: करुणा बनर्जी

text: करुणा बनर्जी () (25 दिसम्बर 1919 – 13 नवम्बर 2001) बांग्ला सिनेमा की एक अभिनेत्री थीं।


title: बेतुकी कविता

text: बेतुकी कविता का साहित्यिक नाम उलटवासी है। यह हास्य और मनोरंजन के लिए लिखी जाती हैं। आम तौर पर इनका कोई अर्थ नहीं होता है लेकिन शब्द संयोजन रोचक होने के कारण बच्चे इन्हें काफ़ी जल्दी याद कर लेते हैं। हिंदी में इनका जनक अमीर खुसरों को माना जा सकता है। बाद में बंगाल में उलटवासियों का काफ़ी प्रचलन रहा। बहुत से प्रसिद्ध शिशुगीत उलटवासी पद्धति में लिखे गए हैं। फ़िल्मी गीतों में भी उलटवासियों का सुंदर प्रयोग हुआ है।


title: समाज शास्त्री

text: भसमाज के जिम्मेदार और शिक्षित नागरिक जो समाज के उत्थान के लिए प्रर्यतनशील रहतें हैं। समाज शास्त्री सामाजिक, मनोवेज्ञानिक, एवं तार्किक ढ़ंग से समस्या का निवारण करने की कोशिश करते हैं। समाज शास्त्री अधिकतर वेज्ञानिक सोच के होते हैं जो समाज में फेले अंधविश्वास ओर असमानता के भाव को दूर करने का प्रयास करते हैं।


title: उद्योग

text: किसी विशेष क्षेत्र में भारी मात्रा में सामान का निर्माण/उत्पादन या वृहद रूप से सेवा प्रदान करने के मानवीय कर्म को उद्योग (industry) कहते हैं। उद्योगों के कारण गुणवत्ता वाले उत्पाद सस्ते दामों पर प्राप्त होते है जिससे लोगों का रहन-सहन के स्तर में सुधार होता है और जीवन सुविधाजनक होता चला जाता है।


title: उद्योग

text: औद्योगिक क्रांति के परिणामस्वरूप यूरोप एवं उत्तरी अमेरिका में नये-नये उद्योग-धन्धे आरम्भ हुए। इसके बाद आधुनिक औद्योगीकरण ने पैर पसारना अरम्भ किया। इस काल में नयी-नयी तकनीकें एवं उर्जा के नये साधनों के आगमन ने उद्योगों को जबर्दस्त बढावा दिया।


title: उद्योग

text: उद्योगों के दो मुख्य पक्ष हैं:


title: उद्योग

text: १) भारी मात्रा में उत्पादन (मॉस प्रोडक्सन)  उद्योगों में मानक डिजाइन के उत्पाद भारी मात्रा में उत्पन्न किये जाते हैं। इसके लिये स्वतः-चालित मशीनें एवं असेम्बली-लाइन आदि का प्रयोग किया जाता है।


title: उद्योग

text: २) कार्य का विभाजन (डिविजन ऑफ् लेबर)  उद्योगों में डिजाइन, उत्पादन, मार्कटिंग, प्रबन्धन आदि कार्य अलग-अलग लोगों या समूहों द्वारा किये जाते हैं जबकि परम्परागत कारीगर द्वारा निर्माण में एक ही व्यक्ति सब कुछ करता था/है। इतना ही नहीं, एक ही काम (जैसे उत्पादन) को छोटे-छोटे अनेक कार्यों में बांट दिया जाता है। औद्योगिक आर्थिक क्रियाकलापों को मुख्यतः चार वर्गों में बांटा जा सकता है:


title: उद्योग

text: इसमें मुख्यतः कच्चे माल के निष्कर्षण (extraction) से सम्बन्धित क्रियाकलाप आते हैं। जैसे - खनन (माइनिंग), कृषि आदि


title: उद्योग

text: इसमें तेल-शोषक कारखाने, निर्माण (मैन्युफैक्चरिंग) से जुड़े उद्योग आदि आते हैं


title: उद्योग

text: इसमें सेवायें जैसे कानून, बैंक, स्वास्थ्य एवं उत्पादों के वितरण से सम्बन्धित उद्योग आते हैं।


title: उद्योग

text: यह अपेक्षाकृत नवीन क्षेत्र है। इसमें ज्ञान आधारित उद्योग आते हैं। जैसे अनुसंधान, डिजाइअन एवं विकास (R&D); कम्प्यूटर प्रोग्रामन, जैवरसायन आदि आते हैं।


title: उद्योग

text: इनके अतिरिक्त एक पांचवा क्षेत्र का अस्तित्व भी माना जाता है जो बिना लाभ के कार्य करने का क्षेत्र है।


title: उद्योग

text: वर्तमान समय के प्रमुख उद्योग हैं-


title: उद्योग

text: विश्व का कुल धातु उत्पादन का 90% से अधिक लौह होता है। विश्व के प्रमुख उत्पादक देश- अमेरिका, चीन, जापान, रूसिया, उक्रेन, जर्मनी, इटली, भारत, ब्राजील और साउथ कोरिया प्रमुख है। 70% उत्पादन विश्व के 10 देश मिलकर करते हैं।


title: उद्योग

text: यहां पूर्वी भाग में उद्योग का संकेन्द्रण है। क्योंकि अप्लेशियन से कोयला, सुपिरियर झील के दक्षिण से लौह अयस्क प्राप्त हो जाता है। यहाँ परिवहन के साधन का विकास और बाजार की उपलब्धता है। प्रमुख क्षेत्र


title: उद्योग

text: 1. पिट्सवर्ग क्षेत्र- इसे विश्व का इस्पात नगरी कहते हैं। यह प्रारम्भ में विश्व का सर्वप्रमुख उत्पादक क्षेत्र था। द्वितीय विश्व युद्ध के बाद महत्व कम होने लगा और इस्पात उद्योग दक्षिण और पश्चिमी की ओर खिसकने लगा। वर्तमान में शिकागो-गैरी क्षेत्र सर्वप्रथम उत्पादक है।


title: उद्योग

text: 2. शिकागो-गैरी क्षेत्र - यह यूएसए का सर्वप्रथम उत्पादक क्षेत्र है। यहाँ मिशिगन झील प्रदेश के क्षेत्र में शिकागो गैरी, इण्डियाना, मिलवाकी, सेंटलुई क्षेत्र प्रसिद्ध है।


title: उद्योग

text: 3. इरी झील प्रदेश- यहां बफैलो, डेट्रायड, क्लीवलैण्ड, टोलेडो प्रमुख हैं।


title: उद्योग

text: 4. पूर्वी समुद्र तटीय प्रदेश या अटलांटिक प्रदेश।


title: उद्योग

text: 5. न्यू इंग्लैण्ड क्षेत्र- यहां स्पैरोज प्वांइट है।


title: उद्योग

text: 6. दक्षिण अपलेशियन क्षेत्र- यहां अलबामा क्षेत्र मुख्य है। वृहत्तम केन्द्र बरमिंघम है। बरमिंघम, यूएसए में सबसे सस्ता इस्पात तैयार करता है, लेकिन बाजार तक पहुंचने में अधिक परिवहन लागत के कारण महंगा हो जाता है।


title: उद्योग

text: 7. पश्चिमी क्षेत्र- यहां कोलेरेडो और कैलिफोर्निया में कारखाने हैं।  यहाँ लोहा इस्पात उद्योग के प्रमुख क्षेत्र निम्न हैं


title: उद्योग

text: 1. हेमिल्टन क्षेत्र- पश्चिम ओंटेरियो झील पर स्थित इसे कनाडा का बर्मिंघम कहते हैं।


title: उद्योग

text: 2. साल्ट सेंट मेरी क्षेत्र- सुपीरियर झील, हरन झील के संगम पर स्थिता


title: उद्योग

text: 3. नोवास्कोशिया क्षेत्र- सिडनी क्षेत्र। यहां निम्न क्षेत्र प्रमुख है यूक्रेन क्षेत्र- यूक्रेन क्षेत्र को उक्राइन या डोनबास क्षेत्र कहते है। यहां सर्वाधिक कारखाने डोनेट्ज कोयला क्षेत्र पर अवस्थित है। यह पूर्व सोवियत संघ का रूर कहलाता है। प्रमुख केंद्र क्रिवायरग, निकोपाल, कर्च है।


title: उद्योग

text: यूराल क्षेत्र- यह CIS का वृहत्तम उत्पादक क्षेत्र है। यूराल क्षेत्र का लोहा और कुजनेस्क क्षेत्र के कोयले पर आधारित उद्योग का विकास हुआ है। यहां यूराल-कुजनेटस्क सहयोग और यूराल-कारागैंडा सहयोग पर उद्योग का विकास हुआ है। यूराल क्षेत्र का प्रमुख केंद्र चेल्याविस्क, मैग्नीटोगोर्क, निझणी तागिल है।


title: उद्योग

text: मॉस्को क्षेत्र- मॉस्को क्षेत्र में बाजार पर आधारित इस्पात की छोटी-छोटी मिले हैं। यहां स्क्रैप के आधार पर उत्पादन होता है।


title: उद्योग

text: लेनिनग्राद में कोला प्रायद्वीप का लोहा एवं पेचोरा बेसिन का कोयला प्राप्त होता है।


title: उद्योग

text: यहाँ रूर क्षेत्र में 80% इस्पात का उत्पादन होता है। इसे राइन-वेस्टफेलिया क्षेत्र भी कहते हैं। दूसरा प्रमुख क्षेत्र सार प्रदेश है।


title: उद्योग

text: यहां समुद्र तटीय क्षेत्रों में आयात पर आधारित उद्योग का विकास हुआ है।


title: उद्योग

text: फ्रांस में लारेन क्षेत्र में यहां का 70% उत्पादन होता है। दक्षिण वेल्स प्रदेश ब्रिटेन का वृहत्तम उत्पादक क्षेत्र है। इसके अतिरिक्त उत्तरी-पूर्व तटीय प्रदेश, शैफील्ड प्रदेश, मिडलैण्ड या बर्मिघम क्षेत्र प्रमुख है।


title: उद्योग

text: ब्रिटेन का 65% मिश्र उत्पादन शैफील्ड में तैयार होता है। शैफिल्ड में यह उद्योग भौगोलिक जड़त्व का उदाहरण है।


title: उद्योग

text: यहाँ इस्पात उद्योग छोटे पैमाने पर परन्तु उच्च कोटि का इस्पात तैयार होता है। यहां सर्जिकल इस्पात तैयार की जाती है। यहां के सर्जिकल इस्पात का काफी मांग है। स्वीडन के इस्पात केन्द्र किरूना, गैलिबिरा की खान पर आधारित नहीं है। बल्कि बसलागेन की खान पर आधारित है।


title: उद्योग

text: स्पेन का मुख्य केन्द्र बिल्बाओ है। यहां स्थानीय लोहा मिलता है।


title: उद्योग

text: जापान लोहा और कोयला दोनों या आयात होता है। अतः आयातित कच्चा माल पर यहां लोहा-इस्पात उद्योग का विकास हुआ है। यहां कोकीन कोयला, यूएसए, कनाडा, आस्ट्रेलिया से आयात होता है। लोहा- भारत, मलेशिया से आयात होता है। स्क्रप आयरन U.S.A. से आयात होता है।1. याबाता- तोबाता क्षेत्र यह उत्तरी क्यूशू में स्थित है। जापान का 70% उत्पादन यहां होता है। यहां प्रमुख केंद्र याबात, तोबाता, मोजी एवं नागासाकी है।


title: उद्योग

text: 2. कोबे- ओसाका क्षेत्र, दक्षिण होन्शु के पूर्वी तट पर लोहा इस्पात उद्योग का संकेन्द्रण है। कोबे, ओसाका, बाकायामा प्रमुख केन्द्र है।


title: उद्योग

text: 3. टोक्यो- याकोहामा क्षेत्र, मध्य पूर्वी होन्शु पर स्थित है। टोक्यो, याकोहामा, कावासाकी प्रमुख केंद्र है।


title: उद्योग

text: 4. मरासैन क्षेत्र- हैकेडो पर स्थित प्रमुख केंद्र।


title: उद्योग

text: 1. मंचुरिया क्षेत्र यह चीन का प्रमुख क्षेत्र है। यहां दक्षिण मंचुरिया में मुख्यतः उत्पादन होता है। यहाँ चीन का सर्वाधिक उत्पादन होता है।


title: उद्योग

text: 2. यहां प्रमुख केन्द्र- अंशान, फशून, पेंचिहु, मुक्डेन है।


title: उद्योग

text: 3. मध्य चीन में- शंघाई, बुहान प्रमुख केंद्र है।


title: उद्योग

text: 4. उत्तरी चीन में- शांतुंग, होपे प्रमुख केंद्र है।


title: उद्योग

text: उत्तर में न्यू कैलश प्रमुख हैं। यहां हंटर घाटी से कोक कोयला मिलता है।


title: उद्योग

text: मिनास-गिरास राज्य में छोटे-होटे कारखाने हैं, जिसमें रियो-दे-जेनरो, साओपालो, वौल्टारडेन्डा प्रमुख उत्पादक है।


title: उद्योग

text: यहाँ नेटाल एवं प्रिटोरिया प्रमुख केंद्र है।


title: उद्योग

text: प्रमुख उत्पादक- चीन, भारत और यूएसए हैं।


title: उद्योग

text: चीन- यहां का 50% उत्पादन यांगटसी बेसिन में होता है। सबसे बड़ा केंद्र शंघाई है, इसे चीन का मेनचेस्टर कहते हैं। चीन के दक्षिण में सिक्यांग के मुहाने पर कैटन प्रमुख केन्द्र है। बुहान, नानकिंग अन्य महत्वपूर्ण केंद्र हैं।


title: उद्योग

text: यूएसए - यहाँ पूर्वी भाग में अप्लेशियन राज्यों में उद्योग का केंद्रीकरण है। यहां सर्वप्रथम न्यू इंग्लैण्ड राज्य में सूती वस्त्र उद्योग का विकास हुआ था। परन्तु बाद में दक्षिण अप्लेशियन राज्यों में सर्वाधिक निर्माण होने लगा।


title: उद्योग

text: 1. न्यू इंग्लैण्ड क्षेत्र- 1920 तक यह प्रधान क्षेत्र था, फिर महत्व घटने लगा। यहां बारीक महीन वस्त्र का उत्पादन होता है। यहां लावेल प्रमुख केंद्र है। इसे U.S.A. का मेनचेस्टर कहते है।


title: उद्योग

text: 2. मध्य अटलांटिक राज्य- यहां फिलाडेल्फिया बड़ा केंद्र है। न्यूयार्क में पोशाक उद्योग विकसित है।


title: उद्योग

text: 3. दक्षिण अप्लेशियन राज्य- सबसे बड़ा उत्पादक है। यहां अप्लेशियन की प्रपात रेखा के सहारे सस्ती जलविद्युत पर आधारित उद्योग का विकास हुआ है। यहां कपास (कच्चा माल) भी उपलब्ध है। कोलंबिया, आगस्टॉस, अटलांटा प्रमुख केंद्र है।  रुस - मास्को, इवानोवा क्षेत्र सर्वप्रमुख है। इवानोवो को पूर्व सोवियत संघ का मेनचेस्टर कहते हैं।


title: उद्योग

text: जापान- यहां किनकी प्रदेश प्रमुख उत्पादक है। ओसाका प्रमुख केंद्र है। इसे जापान का मेनेचेस्टर कहते हैं। ओसाका प्रमुख केंद्र है।


title: उद्योग

text: ब्रिटेन- सूती वस्त्र में कारखाना प्रणाली का विकास यहीं हुआ था। 18वीं से 20वीं सदी के प्रारम्भ तक यह वृहत्तम उत्पादक था। यहां लंकाशायर में उद्योग का विकास प्रारंभ हुआ। प्रमुख केंद्र- मेनचेस्टर। इसे सूती वस्त्र की कब्रगाह कहते हैं। नाटिंघम, वेस्ट राईडिंग प्रदेश- अन्य प्रमुख प्रदेश है। स्कॉटलैण्ड में ग्लास्को प्रमुख हैं।


title: उद्योग

text: इटली में मिलान प्रमुख है। स्विटजरलैण्ड में सेंट गैलेन, फिनलैण्ड में टेम्पेयर (फिनलैण्ड का मैनचेस्टर) प्रमुख केंद्र है।


title: उद्योग

text: भारत- यहां महाराष्ट्र, गुजरात, मध्य प्रदेश, तमिलनाडु प्रमुख उत्पादक राज्य हैं। सूती वस्त्रों की राजधानी मुंबई है। भारत का मैनचेस्टर मुम्बई है। उत्तर भारत का मेनचेस्टर कानपुर है। पूर्व का बोस्टन अहमदाबाद है। ऊनी वस्त्र केन्द्रीकृत उद्योग है और विश्व के सीमित क्षेत्र में ही विकास हुआ है। विश्व में प्रमुख उत्पादक U.S.A., CIS, U.K. है। दक्षिणी गोलार्द्ध के देश बड़े ऊन उत्पादक हैं। लेकिन यहां विश्व का केवल 5% ऊनी वस्त्र बनता है। उत्तरी गोलार्द्ध में शेष 95% ऊनी वस्त्र का उत्पादन होता है।


title: उद्योग

text: यूएसए - यहाँ न्यू इंग्लैण्ड प्रदेश में सर्वाधिक उत्पादन होता है। लगभग 60% उत्पादन यहीं होता है। इसके अतिरिक्त मध्य अप्लेशियन एवं दक्षिणी राज्यों में उत्पादन होता है।


title: उद्योग

text: CIS- रूस में मास्को, इवानोवा क्षेत्र मुख्य उत्पादक है। यह सूती वस्त्र का भी मुख्य उत्पादक है।


title: उद्योग

text: U.K. में यार्कशायर (वेस्ट राइडिंग प्रदेश) सर्वप्रमुख उत्पादक है।


title: उद्योग

text: जापान में नागोया प्रमुख केंद्र है। चीन, जापान, क्यूबा एवं भारत प्रमुख उत्पादक है। चीन में रेशमी वस्त्र घरेलू उद्योग के रुप में विकसित हुआ है। यहां सिक्यांग एवं यांगटिसिक्यांग की घाटी में विकास हुआ है। यहां शंघाई प्रमुख केंद्र है। जापान में यह उद्योग क्वेटा क्षेत्र में विकसित हुआ है। मुख्य केन्द्र नागोया, ओकाया है। यूएसए में पैटर्सन (New Jersy) प्रमुख केंद्र है। विश्व में सर्वाधिक रेशमी वस्त्र का खपत U.S.A. में होता न्यूयार्क प्रमुख उपभोक्ता है। रूस में मास्कों प्रमुख केंद्र है। भारत में कर्नाटक प्रमुख उत्पादक राज्य है। यूरोप में फ्रांस वृहत्तम उत्पादक है। इटली में पोघाटी के मिलान क्षेत्र में उत्पादन होता है। पेट्रोलियम उद्योग के विकास पर कच्चे तेल एवं बाजार का मुख्य प्रभाव है। विश्व में 50 से अधिक देशों में तेलशोधन कारखाने हैं। कारखानों की संख्या के अनुसार- U.S.A., कैरीबियन प्रदेश, पश्चिमी यूरोप, CIS, पश्चिम एशिया प्रमुख है। U.S.A. में खाड़ी तटीय क्षेत्र में तथा वृहद झील प्रदेश में सर्वाधिक कारखाने है। कैरेबियन प्रदेश में तटीय क्षेत्र में, वेनेजुएला, ट्रिनिडाड एवं टोबेगो एवं कोलंबिया में कारखाने हैं। शिकागों, U.S.A का सबसे बड़ा केंद्र है। रूस में बाकू, ग्रोजनी, वोल्गा, यूराल प्रदेश में प्रमुख कारखाने हैं।


title: उद्योग

text: दक्षिण-पश्चिमी एशिया के कारखाने


title: उद्योग

text: 1. सऊदी अरब - रासतनुरा


title: उद्योग

text: 2. कुवैत मीना (तेल बंदरगाह)


title: उद्योग

text: 3. इजरायल हैफा (तेल बंदरगाह)


title: उद्योग

text: 4. लेबनान ट्रोपोली (तेल बंदरगाह), सिडन


title: उद्योग

text: 5. कतर दोहा


title: उद्योग

text: 6. बहरीन - बहरीन


title: उद्योग

text: 7. यमन -- अदन,


title: उद्योग

text: 8 इराक -- बगदाद, किरकुक


title: उद्योग

text: 9. इरान -- करमनशाह, आबादान, अलबसरा


title: उद्योग

text: आबादान पश्चिम एशिया का वृहद कारखाना है।1. कृषि पर आधारित उद्योग : जो उद्योग कृषि उत्पादों को औद्योगिक उत्पादों में परिवर्तित करता है


title: उद्योग

text: 2. आधारभूत उद्योग : ये भारी उद्योग हैं जो अन्य उद्योगों के लिए आधारभूत हैं। जैसे-लोहा तथा इस्पात उद्योग।


title: उद्योग

text: 3. सहकारी उद्योग : ये उद्योग लोगों के समूह द्वारा व्यवस्थित किए जाते हैं जो कि कच्चे माल के उत्पादक होने के साथ-साथ एक दूसरे के सहयोग से उद्योगों को चलाने में भी मदद करते हैं।


title: उद्योग

text: 4. उपभोक्ता उद्योग : ये उद्योग प्रमुख रूप से लोगों के उपभोग के लिए वस्तुएँ प्रदान करते हैं।


title: उद्योग

text: 5. कुटीर उद्योग : ये उद्योग घरों या गाँवों में छोटे पैमाने पर चलाए जाते हैं।


title: उद्योग

text: 6. भारी उद्योग : ये उद्योग भारी कच्चे माल का प्रयोग कर भारी तैयार माल का निर्माण करते है। जैसे : लोहा और इस्पात उद्योग।


title: उद्योग

text: 7. उद्योग : कारखाने की उत्पादन क्रिया के द्वारा कच्चे माल के मूल्य में वृद्धि को उद्योग कहते हैं


title: उद्योग

text: 8. संयुक्त उद्योग : वे उद्योग जो राज्य सरकार तथा निजी क्षेत्रा के संयुक्त प्रयास से चलाए जाते हैं।


title: उद्योग

text: 9. हल्के उद्योग : ये उद्योग कम भार वाले कच्चे माल का प्रयोग कर हल्के तैयार माल का उत्पादन करते हैं। जैसे- इलेक्ट्रॉनिक्स, पंखे आदि।


title: उद्योग

text: 10. बड़े पैमाने के उद्योग : हर इकार्इ में बड़ी संख्या में लोगों को राजगार देने तथा उत्पादन स्तर में वृद्धि करने वाले उद्योग। जैसे जूट या पटसन उद्योग।


title: उद्योग

text: 11. खनिज आधारित उद्योग : जो उद्योग खनिज उत्पादों को तैयार माल में परिवर्तित करते हैं।


title: उद्योग

text: 12. सार्वजनिक क्षेत्रा के उद्योग : इन उद्योगों का स्वामित्व केन्द्र तथा राज्य दोनों सरकारों के पास होता है। जैसे- बी.एच.र्इ.एल., एच.र्इ.सी. तथा एन.टी.पी.सी.।


title: उद्योग

text: 13. प्राथमिक उद्योग : ये कच्चे माल के उत्पादन के उद्योग हैं।


title: उद्योग

text: 14. निजी क्षेत्रा के उद्योग : इन उद्योगों का स्वामित्व तथा नियंत्राण एक व्यक्ति, फर्म या कंपनी के हाथ में होता है।


title: उद्योग

text: 15. द्वितीयक उद्योग : ये उद्योग प्राथमिक उद्योगों द्वारा तैयार किए माल का प्रयोग करके वस्तुओं का निर्माण करते हैं।


title: उद्योग

text: 16. छोटे पैमाने के उद्योग : कम संख्या में लोगों को रोजगार देना तथा लगभग दो करोड़ पूँजी निवेश करने वाले उद्योग जैसे-सिले-सिलाए वस्त्रों का उद्योग।


title: शान्तिनिकेतन

text: शान्तिनिकेतन () भारत के पश्चिम बंगाल प्रदेश में बीरभूम जिले के अंतर्गत बोलपुर के समीप छोटा-सा शहर है। यह कोलकाता से लगभग 180 कि॰मी॰ उत्तर की ओर स्थित है। नोबेल पुरस्कार विजयी कवि रवीन्द्रनाथ टैगोर द्बारा विश्व-भारती विश्वविद्यालय की स्थापना के कारण यह नगर प्रसिद्ध हो गया। यह स्थान पर्यटन की दृष्टि से भी महत्वपूर्ण है क्योंकि टैगोर ने यहाँ कई कालजयी साहित्यिक कृतियों का सृजन किया। उनका घर ऐतिहासिक महत्व की इमारत है। और ये भूमिहार परिवार से है|


title: शान्तिनिकेतन

text: रवीन्द्रनाथ के पिता देवेंद्रनाथ टैगोर ने वर्ष 1863 में सात एकड़ जमीन पर एक आश्रम की स्थापना की थी। वहीं आज विश्वभारती है। रवीन्द्रनाथ ने 1901 में सिर्फ पांच छात्रों को लेकर यहां एक स्कूल खोला। इन पांच लोगों में उनका अपना पुत्र भी शामिल था। 1921 में राष्ट्रीय विश्वविद्यालय का दर्जा पाने वाले विश्वभारती में इस समय लगभग छह हजार छात्र पढ़ते हैं। इसी के इर्द-गिर्द शांतिनिकेतन बसा था।


title: १९४०

text: 1940 ग्रेगोरी कैलंडर का एक साधारण वर्ष है। [[श्रेणी:1940|१९४०]] [[श्रेणी:वर्ष|१९४०]]


title: ललित कला

text: सौंदर्य या लालित्य के आश्रय से व्यक्त होने वाली कलाएँ ललित कला (Fine arts) कहलाती हैं। अर्थात् वह कला जिसके अभिव्यंजन में सुकुमारता और सौंदर्य की अपेक्षा हो और जिसकी सृष्टि मुख्यतः मनोविनोद के लिए हो। जैसे गीत, संगीत, नृत्य, नाट्य, तथा विभिन्न प्रकार की चित्रकला


title: ललित कला

text: या  ललित कला वह कला है जो कलाकार एवं दर्शक के अन्तर्मन को स्पर्श कर मन को मुग्ध करती है।


title: ललित कला

text: तमिलनाडु में प्रसिद्ध यह नृत्य पहले पहल आडल, कूलू, दासियाट्टम, चिन्नमेलम आदि नामों से जाना जाता था। इस नृत्य में भरतमुनि कृत नाट्यशास्त्र में वर्णित प्रणालियों का शुद्ध अनुकरण होने के कारण इसे 'भरतनाट्यम्' कहने लगे। भरत शब्द ही भाव, राग और ताल के संयोग को सूचित करता है। यह नाट्य तांडव, लास्य दो प्रकार के हैं। शिवजी द्वारा तंडु नामक भूतगण को प्रदत्त तांडव तथा पार्वती देवी से प्रदत्त लास्य है। अलग अलग रहनेवाली तथा शृंगार के आधार धरकर विकसित होनेवाली भावभूमिकाओं का अभिनय ही लास्य के रूप में वर्णित है।


title: ललित कला

text: यह नृत्य अत्यंत प्राचीन माना जाता है। सिंधु घाटी सभ्यता के अवशेष रूप में मिली हुई वस्तुओं में एक नर्तकी की प्रतिमा है। तमिल के पंचमहाकाव्यों में श्रेष्ठ शिप्पधिकारम में भी हम इस नाट्यप्रणाली का उल्लेख पाते हैं। यह प्रणाली केवल दक्षिण भारत में ही प्रचलित नहीं थी, अपितु उत्तर भारत में भी एक काल में यह प्रचलित थी। प्रमाणस्वरूप हम उत्तर भारत के अनेक भग्न शिलाखंडों में इस नृत्यप्रणाली का प्रतिपादन पाते हैं। आज सांस्कृतिक नवजागरण के इस युग में पाश्चात्य देशों का ध्यान भरतनाट्यम की ओर आकृष्ट हुआ है।


title: ललित कला

text: भरतनाट्यम में एक ही नर्तकी के अश्रुप्रवाह, नयनमार्जन, हस्ताभिनय आदि से भावों का प्रतिपादन करने के कारण इसमें कलात्मकता अधिक विकासशील हो पाई है। भरत के द्वारा वर्णित गतिविधि, ग्रीवा-चालन-विधि आज भी व्यापक रूप से भरतनाट्यम में प्रचलित हैं। उनके द्वारा वर्णित हस्ताभिनय ही आज के हस्ताभिनय का आधार है। भरतनाट्यम के संबंध में प्राप्त होनेवाला प्राचीन ग्रंथ अभिनयदर्पण ही, जो नदिकेश्वर रचित माना जाता है, आज के नर्तनाचार्यों का आधारग्रंथ है।


title: ललित कला

text: इन नृत्यप्रणाली में पहले पुष्पांजलि, फिर मुखशाली, फिर शुद्ध यति नृत्य, शब्दशाली, सूडादि शब्द नृत्त, शब्दसूड, फिर अनेक प्रकार के गीतों का अभिनय, फिर प्रबंध नर्तन तथा अंत में सिंधुतरु ध्रुवपद आदि का क्रम रखा गया है। यह नाट्य कविता, अभिनय, रस, राग आदि का सम्मिश्रित रूप है जो क्रमश: यजु:, साम, अथर्वण वेदों का सार तथा धर्म, अर्थ काम, मोक्ष को प्रदान करनेवाला माना जाता है। आजकल इस नृत्यप्रणाली का प्रचलन व्यापक हो गया है। राग, ताल, अभिनय, नृत्त, चित्रकारी, शिल्पकला आदि से युक्त इस कला का संपोषण इसकी वारीकियों की ओर विशेष ध्यान देते हुए बड़ी श्रद्धा के साथ हो रहा है।


title: ललित कला

text: नाट्य नाटकों में यह एक प्रकार का है जो बहुत ही श्रेष्ठ माना जाता है। इन नाटकों का अभिनय प्राय: पुरुषों के द्वारा ही होता है। गणपति, नरसिंह इत्यादि देवों की मुखाकृतियाँ होती है जिनकी पूजा नट नित्य किया करते हैं और नाट्य काल में व्रत धारण करते हैं। ये नाटक बहुधा मंदिरों में ही खेले जाते हैं, अन्यत्र नहीं।


title: ललित कला

text: नाटक के प्रारंभ में मंगलाचरण गाया जाता है। बाद में कोणाँगीदा सर नामक विदूषक रंगमंच में प्रवेश करता है। नाटककार की विशेषताएँ और नाटक का लक्ष्य ओरडिसिंधु (एकाक्षर छंद) में गाए जाते हैं।


title: ललित कला

text: इसके बाद पात्रप्रवेश होता है, प्रवेश तरु गाए जाते हैं। तंचावूर जिला के मेरटूर, उल्लुक्काडु, शूलमंगलम् शालियमंगलम् आदि जगहों में यह नृत्यपद्धति प्रचलित है। आंध्रप्रदेश के कूचिपुडी नामक गाँव में भी नरसिंह जयंती महोत्सव के समय यह नृत्य होता है।


title: ललित कला

text: इसका नर्तन प्राय: एक अथवा दो स्त्री पात्रों द्वारा होता है। यह नर्तन पहले प्राय: देवदासियों से ही कराया जाता था।


title: ललित कला

text: स्त्री और पुरुष सम्मिलित रूप से यह नृत्य करते है। इसमें बहुधा ग्रामीण गीतों की ही प्रधानता होती है।


title: ललित कला

text: इसका अर्थ ही कथाप्रधान है। यह नृत्य प्राचीन कालीन नाट्य सम्प्रदायों एवं देवी देवताओं की पूजनपद्धति से जनित माना जाता है। मुडियेट्टु, भगवती पाट्टु, काली आट्टम, तूकुआदि - ये नृत्य आर्यों के आगमन के पूर्व स्थित अनार्यों के आचारविचार को प्रतिबिंबित करनेवाले हैं। मूक अभिनय, धार्मिकता, तंत्र मंत्र, विचित्र भूषा, युद्ध, रक्तप्रवाह, आदि रूढ़िबद्ध होकर रंगमंच में प्रदर्शित किए जाते हैं। ये इस नृत्य की विशेषताएँ हैं। यह नाटक केरल के शाक्य लोगों से ही अधिक प्रचलित हुआ। तमिल महाकाव्यों में श्रेष्ठ शिलप्पधिकारम् में भी इस नृत्य का उल्लेख है। संस्कृत नाटकों का अंश कूडियाट्टम से अभिनयादि विशेष अंग कथकली में लिया गया है। शाक्यों के आंगिक अभिनय, उनकी मुद्राएँ, भावाभिनय, रंगमंच की रूढ़ियाँ इत्यादि कथानुसार अपनाई गई हैं।


title: ललित कला

text: कथकली में जो रंग काम में लाए जाते हैं उन रंगों का विशेष अर्थ होता है। इस नृत्य में प्रयुक्त होनेवाली हर चीज विशेष अर्थसूचक होती है, जैसे हरा रंग दैवी गुणों का सूचक, काला रंग राक्षसी प्रवृत्तियों का सूचक माना जाता है।


title: ललित कला

text: केरल में ज्यों ज्यों इस नृत्य का प्रचलन होने लगा त्यों त्यों केरल साहित्य का विकास हुआ।


title: ललित कला

text: कथकली का ही अंश माना जाता है। इस नृत्यपद्धति के स्रष्टा थे राजा सामुद्रि। इसमें कृष्ण जीवन सबंधी कहानियों की प्रधानता होती है। इसके अलावा केरल में मोहिनीयाट्टम नामक नृत्य भी प्रचलित है। यह प्राय: स्त्रियों द्वारा ही किया जाता है।


title: ललित कला

text: आंध्र प्रदेश में प्रचलित नृत्यपद्धति है। विजयवाड़ा के समीप का कूच्चुप्पुडी गाँव इस नृत्य का जन्मस्थान है। इसके स्रष्टा है सिद्धेंद्र योगी। इस नृत्य-प्रणाली में अभिनय, पद चालन और हस्तचालन अधिक है। इस नृत्य में पौराणिक कथांश ही अधिक होता है।


title: ललित कला

text: यह कर्णाटक में प्रचलित एक पुरातन नृत्य प्रणाली है।


title: ललित कला

text: प्रत्येक देश में तथा प्रत्येक युग में धातु एवं काष्ठ कला मानव सभ्यता के जीवन के अभिन्न उपकरण रहे हैं, जिनके प्रयोग द्वारा मनुष्य ने अपने जीवन को सहज, सुखी और संपन्न बनाने की चेष्टा की है। प्रागैतिहासिक काल से ही प्रकृति को विजयी अथवा प्रमोहित करने के लिए और जीवन में एक नियमित नियंत्रण लाने के लिए, भय से हो अथवा श्रद्धा से, जब मनुष्य ने अपने चारों ओर के वातावरण की ताल से अपने जीवन को संयोजित किया तो उसका यह प्रयत्न कला को केवल सुंदरता के लिए वरण करना न था बल्कि उसमें उसके जीवननिर्वाह और दैनिक क्रिया का लक्ष्य केंद्रित था। हम देखते है कि प्रस्तर युग, ताम्र युग और उसके बाद के युगों की कला इसी आदर्श और लक्ष्य पर आधारित है, न कि एक किसी अनुपयोगी वस्तु का केवल सौंदर्यपान करने के लिए। यही कारण है कि जहाँ एक ओर उनके द्वारा बने हुए दैनिक कार्यों में काम आनेवाली इन धातु और काष्ठ की वस्तुओं में भी उनके जीवन, धर्म और सामाजिक व्यवस्था की छाप स्पष्ट है, वहाँ दूसरी ओर इन्हीं वस्तुओं द्वारा हम उनमें निहित सुप्त सौंदर्य बोध की झाँकी भी पाते हैं।


title: ललित कला

text: धातु की अपेक्षा लकड़ी का प्रयोग बाद में हुआ होगा, ऐसा कहना ठीक नहीं जंचता। हाँ, यह अवश्य है कि लकड़ी कम टिकाऊ माध्यम होने के कारण उसमें उदाहरण हमें इतने प्राचीन नहीं प्राप्त होते, जितने धातु, हड्डी अथवा पत्थर में मिलते हैं। ऐतिहासिक युग की वास्तुकला, चाहे वह रहने का आवास हो, मंदिर, चैतन्य अथवा विहार हो इस बात की पुष्टि करती है कि इसके पूर्व यही सब चीजें लकड़ी में बनाई जाती रही होंगी। लोमस की कुटी, साँची के द्वार और खिड़की, अजंता की गुफाओं की बनावट इसका ज्वलंत प्रमाण हैं जो पत्थर में बनी होकर भी उनकी कल्पना और योजना लकड़ी के माध्यम पर ही आधारित है।


title: ललित कला

text: दैनिक जीवन की इन उपयोगी वस्तुओं का निर्माण यद्यपि ललित कला के लक्ष्य से नहीं हुआ, तथापि सामूहिक जीवन की कलाप्रियता का अंश इनमें हमें अवश्य दृष्टिगोचर होता है और यदि इन्हें कलात्मक वस्तुएँ कहा जाए तो भूल न होगी। सभ्यता के विकास के साथ साथ मानव ने यद्यपि अपनी निर्मित वस्तुओं में उपयोगी धारणा को नहीं छोड़ा पर हम देखते है कि उसकी कलाप्रियता ने अपनी प्रवाहशीलता द्वारा कुछ मात्रा में उन्हें ललित कला के सुंदर उपादान बना दिया है। यह केवल आधुनिक युग की ही देन है कि जहाँ कला एक ओर सामूहिक न होकर व्यक्तिगत हुई, दूसरी ओर उसकी उपयोगिता कला, कला के लिए हो, इस उद्देश्य को लेकर चली, यह दूसरी बात है कि इसी अनुपयोगी कला का प्रभाव भी हमारी उपयोगी वस्तुओं पर पड़ा और एक प्रकार से उसने सामूहिक रूप लिया। आज के वैज्ञानिक युग में यातायात के विकसित साधनों द्वारा कला का एक नवीन रूप अंतरराष्ट्रीयता भी सामने आ रहा है जहाँ किसी राष्ट्र की राजनीतिक, सामाजिक अथवा धार्मिक परिधियाँ टूट चुकी है और मानवता एक संयुक्त दृष्टिकोण में आबद्ध होकर भी, कला व्यक्तिगत मौलिकता को नहीं छोड़ पाई है क्योंकि मनोवैज्ञानिक विचारों से भी अभिभूत होकर व्यक्तिविशेष के अंतराल में सुप्त लालसाओं, कामनाओं और प्रतिरोधी आशंकाओं को भी अब कला के उपादानों की उचित सामग्री मान लिया गया है।


title: ललित कला

text: मोहनजोदाड़ो की नर्तकी की धातु की मूर्ति से उस काल की कला का स्तर, दृष्टिकोण एवं आवश्यक गुण हमें स्पष्ट परिलक्षित होते हैं और यदि हम बाद की धातु की मूर्तियों में देखें, जो दसवीं शताब्दी से प्रचुर मात्रा में बननी प्रारंभ हो गई थीं, तो नर्तकी उन सब गुणों से परिपूर्ण है जो एक उच्च कोटि की मूर्ति में होने चाहिए। नटराज की काँसे की मूर्ति की भावपूर्ण गतिशीलता में हम परंपरागत कला सौंदर्य के सब लक्षणों के साथ साथ आधुनिक मापदंडों द्वारा भी उसे सर्वगुण सम्पन्न पाते हैं। नैपाली तारा की मूर्ति की शात अर्धनयन निमीलित सौम्यता, उसके चारों ओर का अनावश्यक अलंकरण, जो धीरे धीरे बाद की मूर्तियों में और भी बढ़ गया, किसी से छिप नहीं पाती। यद्यपि इस प्रकार की यह सभी मूर्तियाँ धार्मिक भावनाओं को लेकर बनीं तथापि उनके कलासौंदर्य के कारण वह सर्वप्रिय धर्मनिरपेक्ष हो सकीं।


title: ललित कला

text: धातु की मूर्तियाँ तीन प्रकार की होती थीं, ढली हुई, पीटी हुई और ढली पीटी हुई। ढाली हुई मूर्तियाँ प्रारंभ में मोम द्वारा बना ली जाती थीं। और फिर पतली महीन चिकनी मिट्टी के घोल में मूर्ति को डुबाकर एक मोटा आवरण बना लिया जाता था। नीचे लगी हुई मोम की नली द्वारा जो प्रत्येक मूर्ति के आवश्यकतानुसार स्थानों पर लगा ली जाती है गर्मी देकर मोम बाहर निकाल दिया जाता और उसी रिक्त स्थान को उन्हीं नलीवाले मार्ग से धातु द्वारा भर दिया जाता है। चाँदी, सोना, काँसा, पीतल और अष्टधातु की सभी मूर्तियाँ इसी प्रकार ढाली जाती हैं।


title: ललित कला

text: दूसरी प्रकार की मूर्तियों में धातु की चादर को पीछे की ओर से पीट पीटकर उभार लिया जाता है और इसे उभरे हुए विभिन्न अंग के खोलों को जोड़ दिया जाता है। कभी कभी ढली हुई मूर्तियों के अलंकरण पीटकर बनाते और बाद में जोड़ देते हैं या पीटी हुई मूर्तियों के सिंहासन अथवाअलंकरण ढले हुए रहते हैं। दक्षिण भारत, नेपाल और गुजरात ऐसी मूर्तियों का केंद्र रहा है और अब भी वहाँ परंपरागत शैली और विधि से इन मूर्तियों का निर्माण होता है, यद्यपि अब इनका लक्ष्य धार्मिक कम और अद्भुत वस्तुओं की रचना कर विदेशी मुद्रा अर्जन करना अधिक है। मूर्तियों के अतिरिक्त आराधना कार्य मंदिर और दैनिक जीवन में कार्य आनेवाली वस्तुएँ परंपरागत शैली में अब भी बनती है जैस कलश, धरती, प्रदीप, पूर्ण कुंभ घंटे, छीप लक्ष्मी, सरौते, चाकू इत्यादि जो अब र्निजीव और रुढ़िगत होने पर भी एक अपनी स्थानीय शैली का आकर्षण रचते हैं।


title: ललित कला

text: काष्ठ कला के अधिकतर प्राप्त नमूने हमें मध्ययुग से पूर्व के नहीं मिलते पर उनकी कलानिपुणता और कौशलपराकष्ठा देखकर सहज में ही मान लिया जा सकता है कि उस उच्च कोटि के स्तर तक पहुँचने के लिए इस प्रकार की कला की परंपरा बहुत पुरानी रही होगी। चंदन, अखरोट, शीशम, आवनूस, कटहल, शील, नीम, की काष्ठकला के सर्वोत्तम उदाहरण हमें काठमांडू (नेपाल), अहमदाबाद (गुजरात) के भवनों में और केरल की रथयात्रा के समय कार्य आनेवाले बड़े आकार के रथों में मिलते हैं। स्वतंत्र मूर्तियों की अपेक्षा इन सभी का ध्येय काष्ठ वस्तु कला का एक अलंकृत अंग होना था पर कलाकारों को अपनी अपनी शिल्प चतुरता और प्रौढ़ता दिखाने का काफी अवसर मिला है और ये लकड़ी के मकान, आराधना अथवा वासस्थान होने के कारण, धार्मिक विषय पर ही अधिक प्रोत्साहन होने पर भी हम पाते हैं कि धर्मनिरपेक्ष विषय जैसे शिकारी, पशुपक्षी, दैनिक जीवन में तल्लीन नरनारियों से इन भवनों की खुदाई ओत-प्रोत है। खुदाई करने के बाद इन भवनों को वार्षिक समारोह के समय परिष्कृत करने के लिए तेल का प्रयोग अवश्य किया गया जिसके कारण काष्ठ जैसा माध्यम पक्का होकर समय और जलवायु के क्रूर प्रघातों को सह पाया है। कुछ भवन तो अब भी कल के बने हुए से नए दिखते हैं।


title: ललित कला

text: चंदन और अखरोट की लकड़ी जिसका मैसूर और कश्मीर केंद्र है कलात्मक प्रकार की छोटी और बड़ी दैनिक जीवन की वस्तुएँ और पशुपक्षी, कंधे, डब्बे इत्यादि बनाने के कार्य में लाई गई है। उसका विशेष कारण इस प्रकार की लकड़ी की दुर्लभता और बड़ी परिधि के पेड़ न होना ही है। मुगल काल में भी यह कला पनपी और आवनूस के कार्य के लिए, जिसके अलंकृत कंघे, कंघियाँ, कलमदान डब्बे इत्यादि बनाए जाते रहे। उत्तर प्रदेश के नगर नगीना और सहारनपुर विख्यात हुए। उसी काल से लकड़ी के ऊपर पीतल का तार, सीप अथवा विभिन्न प्रकार की लकड़ियों के मेल से फूल बूटे का जड़ाऊ काम (inlay work) भी प्रारंभ हुआ।


title: ललित कला

text: सभी कलाओं की भाँति धातु और काष्ठ की मूर्तियाँ भी विदेशी राज्य के भिन्न दृष्टिकोण के कारण और उचित संरक्षण तथा प्रोत्साहन के अभाव में निर्जीव एवं रूढ़िग्रस्त हो गईं। कहीं उनका लोप हुआ तो कहीं उनके कुशल कारीगरों ने जीवननिर्वाह के लिए अन्य काम धंधे सम्हाल लिए। धनी शिक्षित वर्ग विदेशी वस्तुओं की सभ्यता और कला की चकाचौंध में अपनी परिष्कृत रुचि गवाँ बैठे। शिक्षित कलाकारों ने भी विदेशी कला का अनुसरण किया किंतु कालांतर से अब फिर इन खोई हुई वैभवशील कलाओं की ओर ध्यान जा रहा है और अनेक उदीयमान कलाकारों ने काष्ठ मूर्तिकला को अपना माध्यम बनाया है जिसमें भारतीय परंपरागत शैली के साथ हम आज अंतरराष्ट्रीय कलादृष्टि का सुंदर समन्वय पाते हैं। प्रत्येक माध्यम का अपना स्वतंत्र गुण और चरित्र है जो दूसरे माध्यम में हमें नहीं मिलता। धातु की मूर्ति काष्ठ जैसी न लगे और काष्ठ की मूर्ति पत्थर, सीमेंट अथवा धातु जैसी न लगे और उसके अंर्तहित गुणों को परखकर माध्यम के अनुकूल, नस, रंग, रूप को ध्यान में रख कलाकार अपनी कृति की कल्पना करे और उसके गोपनीय सौंदर्य को उन्मीलित कर दे जिससे उतार चढ़ाव, रेखा इत्यादि के सम्मिश्रण से एक मौलिक रचना प्रस्तुत हो, यही आधुनिक कलाकार का ध्येय और उद्देश्य है। बाह्यरूप कुछ भी हो पर हमारी कला के मूल सिद्धांत, जो षडंग के अंतर्गत आते हैं, अब भी किसी भी माप दंड से खरे उतरते हैं चाहे दृष्टिकोण कितना ही अति आधुनिक हो।


title: बिनोद बिहारी मुखर्जी

text: बिनोद बिहारी मुखर्जी (बांग्ला: বিনোদ বিহারী মুখার্জি) (1904 - 1980) का जन्म बेहला कोलकाता में हुआ। शांति निकेतन में कला शिक्षक थे। वे नंदलाल बोस के शिष्य थे। उनकी कला में समय समय पर शांति निकेतन में आने वाले चीनी और जापानी कलाकारों का प्रभाव देखा जा सकता है। 1937-38 के मध्य वे जापान गए जहाँ उन्होंने जापानी चित्रकार टोबा सोजो के साथ काम किया। जब वे सूरजमुखी का फूल चित्रित करते हैं या चौखानों को अपने चित्रों से स्थान देतै हैं तब उनकी कला को पिकासो से प्रभावित भी कहा जाता है। 1948 में वे नेपाल के नेशनल म्यूज़ियम ऑफ़ काठमांडू के निदेशक भी हुए। बाद के दिनों में उन्होंने दून घाटी में एक कला विद्यालय भी खोला पर वह ज्यादा दिन नहीं चला। 1972 में सत्यजित राय ने उनके ऊपर द इनर आई नामक वृत्तचित्र का निर्माण किया। वे शान्तिनिकेतन में सत्यजित राय के कला गुरु भी थे। बिनोद बिहारी मुखर्जी की बेटी मृणालिनी भी चित्रकार हैं।


title: ओम जय जगदीश (2002 फ़िल्म)

text: ओम जय जगदीश 2002 में बनी हिन्दी भाषा की फिल्म है।


title: नो एन्ट्री (२००५ फिल्म)

text: नो एन्ट्री २००५ में बनी हिन्दी भाषा का एक हास्य चलचित्र है। इसके निर्देशक अनीस बाज्मी और निर्माता बोनी कपूर हैं। इसमें मुख्य भुमिका में हैं - सलमान खान, अनिल कपूर, फ़रदीन खान, लारा दत्ता, सेलिना जेठली, ईशा देओल और बिपाशा बसु। समीरा रेड्डी विशेष भूमिका में हैं। यह चलचित्र को एक तमिल चलचित्र चार्ली चैपलिन पर आधारित है।


title: नो एन्ट्री (२००५ फिल्म)

text: किशन (अनिल कपूर) एक अमीर समाचार संपादक होता है, जो अपनी पत्नी काजल (लारा दत्ता) से बहुत प्यार करते रहता है और उसे धोखा देने के बारे में सोच भी नहीं सकता है। हालांकि उसकी पत्नी को हमेशा ये डर लगा रहता है कि उसके पति का किसी और औरत के साथ चक्कर तो नहीं चल रहा है। इस कारण वो अपने पति पर जरूरत से भी ज्यादा शक करते रहती है।


title: नो एन्ट्री (२००५ फिल्म)

text: प्रेम (सलमान खान किशन का दोस्त है और उसका हाल किशन से बिलकुल अलग है। उसकी पत्नी, पूजा (ईशा देओल) उस पर आँख मूँद कर विश्वास करते रहती है और उसकी कही हर बात को सच मानते रहती है, लेकिन वो उसे ही झूठ के अलावा कभी कुछ नहीं कहता है और कई लड़कियों के साथ चक्कर चलाते रहता है।


title: नो एन्ट्री (२००५ फिल्म)

text: शेखर (फ़रदीन ख़ान) किशन के समाचार कंपनी में काम करता है और किशन के एहसानों के बीच पूरी तरह दबा हुआ है। इस कारण वो किशन को अपने बड़ा भाई मानता है और उसके लिए कुछ भी करने को तैयार रहता है। किशन भी उसे अपने छोटे भाई के रूप में मानता है। उसके साथ कुछ घटनाएँ ऐसी होती है कि उसे और संजना (सेलिना जेटली) को एक दूसरे से प्यार हो जाता है।


title: नो एन्ट्री (२००५ फिल्म)

text: इन सभी के जीवन में नया मोड़ तब आता है, जब शेखर अपने कैमरे में प्रेम की उसकी कुछ प्रेमिकाओं के साथ फोटो ले लेता है और किशन उस फोटो को उसकी पत्नी को दिखाने की धमकी देता है। किसी तरह प्रेम उस कैमरे को उनसे दूर करने में सफल हो जाता है, पर वो इन सब से बचने के लिए बॉबी (बिपाशा बसु) को पैसे देकर किशन को पटाने का काम देता है। प्रेम किसी तरह किशन को बॉबी से मिलने के लिए तैयार करा लेता है। किशन को पता चलता है कि उसकी बीवी अजमेर जाने वाली है तो वो घर पर ही बॉबी से मिलने का प्लान बना लेता है।


title: नो एन्ट्री (२००५ फिल्म)

text: काजल के घर से निकलने के बाद योजना के अनुसार बॉबी उसके घर आ जाती है, वे दोनों आउट हाउस (जहाँ शेखर रहता है) में चले जाते हैं। उसकी बीवी अपना पासपोर्ट घर पर ही भूल जाती है और जब वो उसे लेने वापस आती है तो अपने पति के साथ बॉबी को देख कर शक करने लगती है। इस शक से बचने के लिए किशन बोल देता है कि बॉबी असल में शेखर की पत्नी है। किशन के एहसानों से दबा हुआ शेखर उसके झूठ में साथ देने को मजबूर हो जाता है। वहीं शेखर अपनी और संजना की शादी की बात करने के लिए अपने बड़े भाई के रूप में किशन को ले चलता है, इस दौरान बॉबी के आ जाने के कारण संजना और उसके परिवार वालों के सामने किशन उसे अपनी पत्नी बता देता है।


title: नो एन्ट्री (२००५ फिल्म)

text: शेखर और संजना की शादी तय हो जाती है। शादी के दिन काजल भी आती है और किशन को पता चलता है कि काजल और संजना दोस्त हैं। किसी तरह बीमारी का नाटक कर किशन उस जगह से बच जाता है और शेखर के साथ संजना की शादी भी हो जाती है। शादी के बाद शेखर और संजना जिस होटल में हनीमून मनाने रुकते हैं, उसी होटल में किशन और काजल भी रुकने आ जाते हैं। परेशानी और भी बढ़ जाती है, जब बॉबी भी उसी होटल में रुकने आ जाती है। जब वे सब लोग एक साथ मिलते हैं तो किशन और शेखर का सारा झूठ सामने आ जाता है। संजना और काजल अपने अपने पति से तलाक लेने का फैसला करती हैं।


title: नो एन्ट्री (२००५ फिल्म)

text: उनकी शादी को बचाने के लिए प्रेम आता है और कह देता है कि बॉबी उसकी दूसरी पत्नी है। ये बात उसकी पत्नी पूजा भी सुन लेती है और इस तरह तीनों का एक जैसा हाल हो जाता है। प्रेम पहाड़ से कूद कर अपनी जान देने का नाटक करते रहता है, पर उसे रोकने की कोशिश करते हुए शेखर और उन दोनों को बचाने की कोशिश में किशन भी पहाड़ में लटक जाते हैं और गिरने की कगार पर आ जाते हैं। पूजा, काजल और संजना उन्हें गिरने से बचाने के लिए रस्सी देती हैं, लेकिन प्रेम पहले माफ करने को कहता है। उन सभी के माफ करने के बाद वे लोग रस्सी से ऊपर आ जाते हैं और कभी ऐसी गलती दुबारा न करने का फैसला करते हैं।


title: नो एन्ट्री (२००५ फिल्म)

text: अंत में दिखाया जाता है कि वे तीनों सुधरने का नाटक कर रहे हैं।इस चलचित्र के संगीतकार थे, अनु मलिक।


title: नो एन्ट्री (२००५ फिल्म)

text: यह चलचित्र बहुत पसंद किया गया और ये २००५ का सबसे सफ़ल चलचित्र था। भारत में ही इसकी कुल कमाई ४४,८४,००,००० रू थी।


title: ईचीरो मिज़ूकी

text: ईचीरो मिज़ूकी (चीनी: 水木一郎) (7 जनवरी 1948-) एक प्रसिद्ध जापान के गायक, संगीतकार और अभिनेता है।


title: प्रेम अगन (1998 फ़िल्म)

text: प्रेम अगन 1998 में बनी हिन्दी भाषा की फिल्म है।


title: वो सात दिन (1983 फ़िल्म)

text: वो सात दिन १९८३ में बनी हिन्दी भाषा की फ़िल्म है।


title: दीना पाठक

text: दीना पाठक (जन्म: 4 मार्च, 1922; निधन: 11 अक्टूबर, 2002) हिन्दी फ़िल्मों की एक अभिनेत्री थीं।


title: तेज़ाब (फ़िल्म)

text: तेज़ाब 1988 में बनी हिन्दी भाषा की फ़िल्म है। एक्शन रूमानी इस फिल्म में अनिल कपूर और माधुरी दीक्षित मुख्य भूमिका में है। फिल्म ने चार फिल्मफेयर पुरस्कार जीते थे। गीत "एक दो तीन" से माधुरी बहुत लोकप्रिय हुई। फिल्म 1988 की सबसे सफल हिन्दी फिल्म भी थी। इससे माधुरी की सफलता की शुरुआत भी हुई।


title: तेज़ाब (फ़िल्म)

text: महेश देशमुख (अनिल कपूर) देश की सशस्त्र बलों में शामिल हुआ क्योंकि वह ईमानदारी से और देशभक्त से देश की सेवा कर सके। अपने कॉलेज के दिनों में उसके साथी सहपाठी मोहिनी (माधुरी दीक्षित) के साथ झगड़ा हुआ। अपने दोस्तों और खुद के बीच एक शर्त के बाद वह मोहिनी के साथ प्यार में पड़ जाता है, जो बाद में महसूस करती है कि वह वास्तव में उसके साथ प्यार में पड़ गया है और वह भी सहानुभूति देती है। मोहिनी के पिता (अनुपम खेर) शराबी है और उनकी इच्छा है कि मोहिनी नृत्य और वेश्यावृत्ति में चली जाए है ताकि वह अपनी दैनिक खुराक प्राप्त कर सके। मोहिनी महेश के साथ शरण लेने का प्रयास करती है, हालांकि, महेश को इस हद तक उलझन में डाल दिया जाता है कि वह गिरफ्तार, आरोपी साबित हो जाता है और उसे बम्बई शहर से तड़ीपार रहने की सजा सुनाई जाती है। जब महेश लौटता है, तो वह अब ईमानदार और देशभक्त महेश नहीं है, बल्कि मुन्ना नामक एक गैंगस्टर है, जिसको कई पुराने हिसाब चुकता करने हैं।गीत "एक दो तीन" को फिल्म "बाग़ी 2" के लिये पुनः निर्मित किया गया जिसे श्रेया घोषाल द्वारा गाया गया।


title: तेज़ाब (फ़िल्म)

text: फिल्म सुपरहिट रही थी और 1988 की सबसे बड़ी व्यावसायिक रूप से सफल फिल्म थी। "एक दो तीन" गीत के लिए भी ये फिल्म प्रख्यात है।


title: नीहारिका

text: निहारिका या नेब्युला (English: ) अंतरतारकीय माध्यम (इन्टरस्टॅलर स्पेस) में स्थित ऐसे अंतरतारकीय बादल को कहते हैं जिसमें धूल, हाइड्रोजन गैस, हीलियम गैस और अन्य आयनीकृत (आयोनाइज़्ड) प्लाज़्मा गैसे उपस्थित हों। पुराने जमाने में "निहारिका" खगोल में दिखने वाली किसी भी विस्तृत वस्तु को कहते थे। आकाशगंगा (हमारी गैलेक्सी) से परे कि किसी भी गैलेक्सी को नीहारिका ही कहा जाता था। बाद में जब एडविन हबल के अनुसन्धान से यह ज्ञात हुआ कि यह गैलेक्सियाँ हैं, तो नाम बदल दिए गए। उदाहरण के लिए एंड्रोमेडा गैलेक्सी ( देवयानी मन्दाकिनी ) को पहले एण्ड्रोमेडा नॅब्युला के नाम से जाना जाता था। नीहारिकाओं में अक्सर तारे और ग्रहीय मण्डल जन्म लेते हैं, जैसे कि चील नीहारिका में देखा गया है। यह नीहारिका नासा द्वारा खींचे गए "पिलर्स ऑफ़ क्रियेशन" अर्थात् "सृष्टि के स्तम्भ" नामक अति-प्रसिद्ध चित्र में दर्शाई गई है। इन क्षेत्रों में गैस, धूल और अन्य सामग्री की संरचनाएं परस्पर "एक साथ जुड़कर" बड़े ढेरों की रचना करती हैं, जो अन्य पदार्थों को आकर्षित करता है एवं क्रमशः सितारों का गठन करने योग्य पर्याप्त बड़ा आकार ले लेता हैं। माना जाता है कि शेष सामग्री ग्रहों एवं ग्रह प्रणाली की अन्य वस्तुओं का गठन करती है।


title: नीहारिका

text: "निहारिका" को अंग्रेज़ी में "nebula" (उच्चारण: नेबुला अथवा नेब्युला) लिखा जाता है। यह एक लातिनी भाषा का शब्द है और इसका अर्थ "बादल" हुआ करता था, जिसका बहुवचन "नेब्यलई", "नेब्यलए" या "नेब्यलस" है।


title: नीहारिका

text: हिंदी शब्द नीहारिका संस्कृत के नीहार शब्द से निःसृत है जिसका अर्थ धुंध, बादल अथवा कुहासा या कोहरा होता है। नीहारिका के अतिरिक्त हिंदी में भी इसे नेबुला कहते हैं और नीहारिका शब्द की अन्य वर्तनी निहारिका भी प्रचलित है।


title: नीहारिका

text: इस बात के प्रमाण उपलब्ध हैं कि दूरबीन के आविष्कार के पहले से माया लोगों को नीहारिकाओं के बारे में पता था। मृग नक्षत्र के आसपास के आकाश के क्षेत्र से सम्बंधित एक लोककथा इस सिद्धांत का समर्थन करती है। कहानी में उल्लेख है कि धधकती आग के आसपास एक धब्बा है।


title: नीहारिका

text: लगभग 150 ईस्वी पूर्व क्लाडियस टॉलमी (टॉलमी) ने अपनी पुस्तक "आल्मागेस्ट" के VII-VIII अंक में नीहारिकाओं में प्रकट होनेवाले पांच सितारों का उल्लेख किया है। उन्होंने सप्तर्षि तारामंडल में एक बादलों से युक्त या धुंधले क्षेत्र का भी उल्लेख किया था, जो किसी भी तारे के साथ नहीं जुड़ा था। तारागुच्छों से भिन्न पहली वास्तविक नीहारिका का उल्लेख फारसी खगोलविद अब्द अल- रहमान अल-सूफी ने अपनी "स्थित तारों की पुस्तक" (964) में किया था। उन्होंने एण्ड्रोमेडा गैलेक्सी के स्थान पर "एक छोटा बादल" देखा था। उन्होंने ओम्रीक्रान वेलोरम नक्षत्र पुंज को "नेब्यलस स्टार" या अस्पष्ट तारे एवं अन्य अस्पष्ट वस्तुओं को ब्रुचीज क्लस्टर के रूप में चिन्हित किया था। 1054 में अरब और चीनी खगोलविदों द्वारा क्रैब नेबुला SN 1054 की रचना करने वाले सुपरनोवा को देखा गया था।


title: नीहारिका

text: अज्ञात कारणों की वजह से अल-सूफी ओरियन नेबुला (मृग नक्षत्र की नीहारिका) को पहचानने में विफल रहे, जो कि रात के आकाश में कम से कम एंड्रोमेडा आकाश गंगा के बराबर स्पष्ट दिखाई देता है। 26 नवम्बर 1610 को निकोलस-क्लॉड फाबी दे पिरेस्क ने एक दूरबीन का उपयोग कर ओरियन नेबुला का आविष्कार किया। 1618 में जॉन बेप्टिस्ट सीस्ट ने भी इस नीहारिका का अध्ययन किया। हालांकि, 1659 तक अर्थात् ईसाई हाइजेन्स जो अपने को नीहारिकाओं या इस खगोलीय धुंधलके का अविष्कार करने वाले पहला व्यक्ति मानते थे, से पहले ओरियन नेबुला पर कोई विस्तृत अध्ययन नहीं हुआ।


title: नीहारिका

text: 1715 में, एडमंड हैली ने छह नीहारिकाओं की एक सूची प्रकाशित की. जीन फिलिप डी चैसॉक्स द्वारा 1746 में जारी 20 की (पहले अज्ञात आठ सहित) एक सूची के संकलन के साथ शताब्दी के दौरान, यह संख्या लगातार बढ़ती रही. निकोलस लुई डी लाकैले ने 1751-53 में केप ऑफ गुड होप से 42 नीहारिकाओं की सूची बनाई. जिसमें से अधिकतर पहले अज्ञात थीं। इसके बाद चार्ल्स मेसियर ने 1781 तक 103 नीहारिकाओं की सूची बनाई, हालांकि उनके ऐसा करने की प्रमुख वजह थी - धूमकेतुओं की गलत पहचान से बचना.


title: नीहारिका

text: इसके बाद विलियम हर्शेल और उनकी बहन कैरोलीन हर्शेल की कोशिशों से नीहारिकाओं की संख्या में अत्यधिक इजाफा हुआ। उनकी "कैटलाँग ऑफ वन थाउजेण्ड न्यू नेब्यलाई एंड क्लस्टर ऑफ स्टार्स" 1786 में प्रकाशित हुई. एक हजार की दूसरी सूची 1789 में और 510 की तीसरी तथा अंतिम सूची 1802 में प्रकाशित की गयी थी। अपने अधिकतर काम के दौरान, विलियम हर्शेल को यह यकीन था कि ये नीहारिकाएं सितारों के अविकसित समूह मात्र थे। हालांकि, 1790 में, उन्होंने अस्पष्टता से घिरे एक तारे की खोज की और यह निष्कर्ष निकाला कि यह अधिक दूरी पर स्थित समूह न होकर एक वास्तविक घटाटोप या नीहारिका थी।


title: नीहारिका

text: 1864 के आरंभ में, विलियम हग्गिन्स ने लगभग 70 नीहारिकाओं के स्पेक्ट्रा या श्रेणी की जांच की. उन्होंने पाया कि उनमें से लगभग एक तिहाई में गैस के समावेश की विस्तृत श्रेणी थी। बाकी में एक सतत विस्तृत श्रेणी दिखाई दी और इन्हें सितारों का एक समूह माना गया। 1912 में, जब वेस्तो स्लीफर ने यह दर्शाया कि मेरोपे तारे के आसपास की नीहारिकाओं की श्रेणी प्लीयेदस खुले तारागुच्छ से मिलती है, तब इनमें एक तीसरा वर्ग जोड़ा गया। इस प्रकार नीहारिका तारों के प्रतिविम्वित प्रकाश द्वारा चमकता है।


title: नीहारिका

text: स्लीफर और एडविन हबल ने अनेक विसरित नीहारिकाओं से इनकी विस्तृत श्रेणियों को एकत्र करना जारी रखा तथा पता लगाया कि इनमें से 29 उत्सर्जन स्पेक्ट्रा दिखाते हैं और 33 में तारों के प्रकाश का सतत स्पेक्ट्रा था। 1922 में हबल ने घोषणा की कि लगभग सभी नीहारिकाएं सितारों से जुडी हैं और उनकी रोशनी तारों के प्रकाश से आती है। उन्होंने यह भी पता लगाया कि उत्सर्जन स्पेक्ट्रम की नीहारिकाएं लगभग हमेशा B1 या उससे अधिक गर्म (सभी O श्रेणी के मुख्य अनुक्रम तारों सहित) से जुडी रहती हैं, जबकि सतत स्पेक्ट्रा युक्त नीहारिकाएं अपेक्षाकृत ठंडे तारों के साथ प्रकट होती हैं। हबल और हेनरी नोरिस रसेल दोनों ने यह निष्कर्ष निकाला कि गर्म तारों के आसपास की नीहारिकाएं किसी न किसी प्रकार से परिवर्तित हो रही हैं।


title: नीहारिका

text: अनेक नीहारिकाओं का गठन अंतरतारकीय माध्यम में गैस के आपसी गुरुत्वाकर्षण की वजह से होता है। अपने निजी भार के तहत द्रव्य के संकुचित होने की वजह से केंद्र में अनेक विशाल सितारों का गठन हो सकता है और उनका पराबैंगनी (अल्ट्रावायलेट) प्रकाश आसपास की गैसों को आयनित कर प्रकाश तरंगों पर उन्हें दृष्टिगोचर बनाता है। रोजे़ट नेबुला और पेलिकॉन नेबुला इस प्रकार की नीहारिकाओं के उदाहरण हैं। HII क्षेत्र के नाम से परिचित इस प्रकार की नीहारिकाओं का आकार, गैस के वास्तविक बादलों के आकार पर निर्भर होता है। यही वह जगह हैं जहां सितारों का गठन होता है। इससे गठित सितारों को कभी-कभी एक युवा, ढीले क्लस्टर के रूप में जाना जाता है।


title: नीहारिका

text: कुछ नीहारिकाओं का गठन सुपरनोवा में होनेवाले विस्फोट अर्थात् विशाल और अल्प-जीवी तारों के अंत के परिणामस्वरुप होता है। सुपरनोवा के विस्फोट से बिखरनेवाली सामग्री ऊर्जा द्वारा आयनित होती है और इससे निर्मित हो सकनेवाली ठोस वस्तु का गठन होता है। वृष तारामंडल का क्रैब नेबुला इसका स्रवश्रेष्ट उदाहरण है। वर्ष 1054 में सुपरनोवा की घटना दर्ज की गयी और इसे और SN1054 के रूप में चिह्नित किया गया। विस्फोट के बाद निर्मित ठोस वस्तु क्रैब नेबुला के केन्द्र में स्थित है और यह एक न्यूट्रॉन स्टार है।


title: नीहारिका

text: अन्य नीहारिकाएं ग्रहीय नीहारिकाओं का गठन कर सकती हैं। पृथ्वी के सूरज की तरह, यह लो-मास अर्थात् द्रव्यमान तारे के जीवन का अंतिम चरण है। 8-10 सौर द्रव्यमान वाले तारे लाल दानव तारों के रूप में विकसित होते हैं और अपने वातावरण में स्पंदन के दौरान धीरे-धीरे अपनी बहरी परत खो देते हैं। जब एक तारा पर्याप्त सामग्री खो देता है, तब इसका तापमान बढ़ता है और इससे उत्सर्जित पराबैंगनी विकिरण इसके द्वारा आसपास फेंके हुए नेब्यल को आयनित कर सकता है। नीहारिका में अवशिष्ट सामग्री सहित 97% हाइड्रोजन और 3% हीलियम है। इस चरण का मुख्य लक्ष्य संतुलन प्राप्त करना है।


title: नीहारिका

text: नीहारिकाओं को चार प्रमुख समूहों में वर्गीकृत किया गया है। पहले गैलेक्सीओं और गोल तारागुच्छों को भिन्न प्रकार की नीहारिकायें समझा जाता था। गैलेक्सीओं की सर्पाकार संरचना की व्याख्या के लिए सर्पाकार नीहारिका का उपयोग किया जाता था। इस वर्गीकरण में बादल जैसी सभी ज्ञात संरचनायें शामिल नहीं हैं। जिसका एक उदहारण हर्बिग-हारो ऑब्जेक्ट है।


title: नीहारिका

text: सितारों के पास की विसरित नीहारिकाएं प्रतिबिंब नीहारिका का उदाहरण हैं।


title: नीहारिका

text: अधिकांश नीहारिकाओं को विसरित नीहारिकाएं कहा जा सकता है, जिसका अर्थ है कि वे विस्तृत हैं एवं किसी सर्वमान्य परिभाषा की सीमा में नहीं आतीं। दिखाई देने योग्य रोशनी में इन नीहारिकाओं को उत्सर्जन नीहारिका और प्रतिबिंब नीहारिका में विभाजित किया जा सकता है, जो इस बात पर आधारित है कि हमें दिखाई देनेवाले प्रकाश की रचना किस तरह हुई है। उत्सर्जन नीहारिका में अयानित गैस (ज्यादातर अयानित हाइड्रोजन) होता है, जो उत्सर्जन की धुंधली रेखा बनाती हैं। इन उत्सर्जन नीहारिकाओं को अक्सर एच II क्षेत्र कहा जाता है, "HII" शब्द का उपयोग व्यवसायिक खगोल विज्ञान में अक्सर आयनित हाइड्रोजन के लिए किया जाता है। उत्सर्जन नीहारिकाओं की तुलना में, प्रतिबिंब नीहारिकाएं स्वयं पर्याप्त मात्रा में दिखाई देने योग्य प्रकाश रेखा नहीं बनातीं बल्कि अपने आसपास के सितारों के प्रकाश को प्रतिबिंबित करती हैं।


title: नीहारिका

text: अंधरी या गहरी नीहारिकाएं विसरित नीहारिकाओं जैसी ही हैं, लेकिन उन्हें उनके द्वारा उत्सर्जित या प्रतिविम्बित प्रकाश द्वारा नहीं देखा जा सकता. इसके बजाए, उन्हें दूर के तारों या उत्सर्जन नीहारिकाओं के सामने के गहरे बादलों के रूप में देखा जाता है।


title: नीहारिका

text: हालांकि ये नीहारिकाएं प्रकाश तरंगों पर अलग-अलग दिखाई देती हैं, पर वे सभी इन्फ्रारेड या अवरक्त तरगों पर उत्सर्जन के उज्ज्वल स्रोत हैं। यह उत्सर्जन मुख्यतः नीहारिकाओं के भीतर की धूल से आता है।


title: नीहारिका

text: ग्रहीय नीहारिकाएं, वे नीहारिकाएं हैं, जो लो-मॉस अनंतस्पर्शी विशाल शाखा सितारों के सफेद बौने में परिवर्तित होने के समय उनसे निकलनेवाले गैस युक्त खोल से गठित होती हैं। ये नीहारिकाएं, धुंधले उत्सर्जन युक्त उत्सर्जित नीहारिकाएं हैं जो सितारों के निर्माण क्षेत्रों में पाई जानेवाली उत्सर्जन नीहारिकाओं जैसी होती हैं। तकनीकी तौर पर, यह HII क्षेत्र हैं क्योंकि अधिकतर हाइड्रोजन आयनित होगा। हालांकि, ग्रहों की नीहारिकाएं अधिक घनी एवं सितारों के निर्माण क्षेत्रों में पाई जानेवाली उत्सर्जन नीहारिकाओं की अपेक्षा अधिक ठोस होती हैं। ग्रहों की नीहारिकाओं को यह नाम इसलिए दिया गया है क्योंकि जिन पहले खगोलविदों ने इन वस्तुओं का अध्ययन किया था उन्होंने सोचा कि नीहारिकाएं ग्रहों की तस्तरियों या डिस्कों जैसी दिखती हैं, हालांकि, वे ग्रहों से संवंधित नहीं हैं।


title: नीहारिका

text: एक प्रोटो प्लेनेटरी नेबुला (PPN) एक खगोलीय वस्तु है, जो भूतपूर्व अनंतस्पर्शी विशाल शाखा (LAGB) की स्थिति और उसके बाद के ग्रहों की नीहारिका (PN) के चरण के बीच एक तारे के त्वरित तारकीय क्रमिक विकास का अल्पकालीन प्रकरण है। एक PPN सशक्त अवरक्त विकिरण उत्सर्जित करता है और एक प्रतिबिंब नीहारिका है। एक PPN के ग्रहों की नीहारिका (PN) बनने के वास्तविक बिंदु को केन्द्रीय सितारे के तापमान द्वारा परिभाषित किया जाता है।


title: नीहारिका

text: जब एक हाई-मॉस सितारा अपने जीवन के अंत तक पहुंच जाता है तब सुपरनोवा घटित होता है। जब सितारे के मूल या केंद्र में परमाणु संलयन बंद हो जाता है, तब सितारा विघटित हो जाता है। अन्दर रिसनेवाली गैस या तो प्रतिक्षिप्त होती है अथवा इतनी अधिक गर्म हो जाती है कि यह केन्द्र से बाहर की ओर फैलती है तथा तारे के विस्फोट का कारण बनती है। गैस का फैला हुआ खोल, एक विशेष प्रकार के विसरित नीहारिका सुपरनोवा अवशेष की रचना करता है। हालांकि, सुपरनोवा अवशेष का अधिकांश प्रकाश एवं एक्स-रे उत्सर्जन आयनित गैस से उत्पन्न होता है, रेडियोउत्सर्जन का बड़ा भाग सिंक्रोटॉन उत्सर्जन के नाम से परिचित नॉन-थर्मल उत्सर्जन है। यह उत्सर्जन चुंबकीय क्षेत्रों में दोलायमान उच्च-वेग युक्त इलेक्ट्रॉनों से उत्पन्न होता है।


title: अक्षांश रेखाएँ

text: भूगोल में किसी स्थान की स्थिति को बताने के लिए उस स्थान का अक्षांश (latitude) तथा देशांतर (longitude) बताया जाता है। किसी स्थान का अक्षांश, धरातल पर उस स्थान की 'उत्तर-दक्षिण स्थिति' को बताता है। उत्तरी और दक्षिणी ध्रुवों का अक्षांश क्रमशः ९० डिग्री उत्तर तथा ९० डिग्री दक्षिण होता है।


title: अक्षांश रेखाएँ

text: इस प्रकार, विषुवत वृत्त के सभी बिन्दुओं का अक्षांश शून्य होता है। अर्थात भूमध्य रेखा, शून्य डिग्री अक्षांश से होकर जाने वाली रेखा है। विषुवत वृत्त की उत्तरी एवं दक्षिणी दिशा में 1 डिग्री के अंतराल से खींचे जाने पर नंबर 90 अक्षांश वृत्त होते हैं यानी कि किसी भी स्थान का अक्षांश 90 डिग्री से अधिक नहीं हो सकता। विषुवत वृत्त के उत्तरी भाग को उत्तरी गोलार्ध और दक्षिणी भाग को दक्षिणी गोलार्ध कहा जाता है।


title: अक्षांश रेखाएँ

text: अक्षांश रेखाएँ काल्पनिक रेखाएँ है, इनकी संख्या अनन्त है। एक अंश (डिग्री) के अंतराल पर कल्पित किये जाने पर अक्षांश रेखाओं की कुल संख्या = ९० + ९० + १ = १८१ और यदि दोनों ध्रुवों को रेखा न माना जाय क्योंकि ये बिंदु हैं, तो 179 बतायी जाती है। 1° के अन्तराल पर खींचे जाने पर किन्हीं दो क्रमागत अक्षांश रेखाओं के बीच की लम्बाई 111 किलोमीटर होती है ।


title: अक्षांश रेखाएँ

text: धरती की कुछ अक्षांश रेखाएँ, जिनके विशेष नाम हैं, भूमध्य रेखा के अतिरिक्त ऐसी चार और अक्षांश रेखाएँ हैं जो विशेष हैं:


title: अक्षांश रेखाएँ

text: अक्षांश, भूमध्यरेखा से किसी भी स्थान की उत्तरी अथवा दक्षिणी ध्रुव की ओर की कोणीय दूरी का नाम है। भूमध्यरेखा को "0°"' की अक्षांश रेखा माना गया है। भूमध्यरेखा से उत्तरी ध्रुव की ओर की सभी दूरियाँ उत्तरी अक्षांश और दक्षिणी ध्रुव की ओर की सभी दूरियाँ दक्षिणी अक्षांश में मापी जाती है। ध्रुवों की ओर बढ़ने पर भूमध्यरेखा से अक्षांश का मान बढ़ता है और ध्रुवों का अक्षांश मान 90° है। सभी अक्षांश रेखाएँ परस्पर समानान्तर और पूर्ण वृत्त होती हैं। ध्रुवों की ओर जाने से वृत्त छोटे होने लगते हैं।


title: अक्षांश रेखाएँ

text: दो अक्षांश रेखाएँ के बीच में जो स्थान पाया जाता है उस स्थान को जोन कहते हैं।


title: अक्षांश रेखाएँ

text: पृथ्वी के किसी स्थान से सूर्य की ऊँचाई उस स्थान के अक्षांश पर निर्भर करती है। न्यून अक्षांशों पर दोपहर के समय सूर्य ठीक सिर के ऊपर रहता है। पृथ्वी के तल पर पड़ने वाली सूर्य की किरणों की गरमी विभिन्न अक्षांशों पर अलग अलग होती हैं। पृथ्वी के तल पर के किसी भी देश अथवा नगर की स्थिति का निर्धारण उस स्थान के अक्षांश और देशांतर के द्वारा ही किया जाता है।


title: अक्षांश रेखाएँ

text: किसी स्थान के अक्षांश को मापने के लिए अब तक खगोलकीय अथवा त्रिभुजीकरण नाम की दो विधियाँ प्रयोग में लाई जाती रही हैं।1.सभी अक्षांश रेखाऐं एक दूसरे के समाना्तर खाने हुए पूर्ण वृत के रूप में होती हैं। अत: इन्हें Parallels भी कहा जाता है।


title: अक्षांश रेखाएँ

text: 2.सभी अक्षांश रेखाऐं ग्लोब पर शुद्ध पूर्व-पश्चिम दिशा में खींची हुई होती हैं।


title: अक्षांश रेखाएँ

text: 3.सभी अक्षांश रेखाओं में केवल भूमध्य रेखा ही वृहत वृत (Great Circle) होती है।


title: अक्षांश रेखाएँ

text: 4.भूमध्य रेखा एवं ध्रुवों को छोड़कर शेष सभी अक्षांश रेखाएं लघु वृत होती हैं।


title: अक्षांश रेखाएँ

text: 5.भूमध्य रेखा के दोनों ओर अक्षांशीय वृत्त छोटे होते जाते हैं।


title: अक्षांश रेखाएँ

text: 6.उत्तरी व दक्षिणी ध्रुव बिन्दु मात्र होते हैं।


title: अक्षांश रेखाएँ

text: 7.अक्षांश रेखाओं का अधिकतम मान 90° उत्तर अथवा 90° दक्षिण तक होता है।


title: अक्षांश रेखाएँ

text: 8.सभी अक्षांश रेखाऐं समान दूरी (1° के अन्तराल पर लगभग 111 कि.मी.) पर खींची जाती हैं ।


title: अक्षांश रेखाएँ

text: 9.1° के अन्तराल पर कुल 181 अक्षांश (90+90= 180 + भूमध्य रेखा =181) होते हैं।


title: चंकी पांडे

text: चंकी पांडे (जन्म: 26 सितंबर, 1962) हिन्दी फ़िल्मों के एक अभिनेता हैं।


title: चंकी पांडे

text: चंकी पांडे ने भावना से शादी की, जो एक कॉस्ट्यूम डिजाइनर हैं।


title: भूमध्य रेखा

text: भूमध्य रेखा पृथ्वी की सतह पर उत्तरी ध्रुव एवं दक्षिणी ध्रुव से सामान दूरी पर स्थित एक काल्पनिक रेखा है। यह पृथ्वी को उत्तरी और दक्षिणी गोलार्ध में विभाजित करती है। दूसरे शब्दों में पृथ्वी के केंद्र से सर्वाधिक दूरस्थ भूमध्यरेखीय उभार पर स्थित बिन्दुओं को मिलाते हुए ग्लोब पर पश्चिम से पूर्व की ओर खींची गई कल्पनिक रेखा को भूमध्य या विषुवत रेखा कहते हैं। इस पर वर्ष भर दिन-रात बराबर होतें हैं, इसलिए इसे विषुवत रेखा भी कहते हैं। अन्य ग्रहों की विषुवत रेखा को भी सामान रूप से परिभाषित किया गया है। इस रेखा के उत्तरी ओर २३½° में कर्क रेखा है व दक्षिणी ओर २३½° में मकर रेखा है।


title: भूमध्य रेखा

text: परिभाषा के अनुसार भूमध्य रेखा का अक्षांश शून्य (०) होता है। पृथ्वी की भूमध्य रेखा की लम्बाई लगभग ४०,०७५ कि.मी.(२४,९०१.५ मील) (शुद्ध लम्बाई ४०,०७५,०१६.६८५६ मीटर) है। पृथ्वी के घूर्णन की धुरी और सूर्य के चारों ओर पृथ्वी की परिक्रमा की कक्षा से प्राप्त सतह के बीच के संबंध स्थापित करें, तो पृथ्वी की सतह पर अक्षांश के पांच घेरे मिलते हैं। उनमें से एक यह रेखा है, जो पृथ्वी की सतह पर खींचा गया महानतम घेरा (चक्र) है। सूर्य अपनी सामयिक चाल में आकाश से, वर्ष में दो बार, २१ मार्च और २३ सितंबर को भूमध्य रेखा के ठीक ऊपर से गुजरता है। इन दिनों भूमध्य रेखा पर सूर्य की किरणें पृथ्वी की सतह के एकदम लम्बवत पड़ती हैं। भूमध्य रेखा पर स्थित प्रदेशों में सूर्योदय और सूर्यास्त अपेक्षाकृत अधिक देर से होता है। ऐसे स्थानों पर वर्ष भर, सैद्धांतिक रूप से, १२ घंटों के दिन और रात होते हैं, जबकि भूमध्य रेखा के उत्तर और दक्षिण में दिन का समय मौसम के अनुसार बदलता रहता है। जब इसके उत्तर में शीतकाल में दिन छोटे और रात लंबी होती हैं, तब इसके दक्षिण में ग्रीष्मकाल में दिन लंबे व रातें छोटी होती हैं। वर्ष के दूसरे छोर पर मौसम दोनों गोलार्धों में एकदम उलटे होते हैं। किंतु भूमध्य रेखा पर दिनमान के साथ साथ मौसम भी समान ही रहता है।


title: भूमध्य रेखा

text: पृथ्वी भूमध्य रेखा पर थोड़ी से उभरी हुई है। इस रेखा पर पृथ्वी का व्यास १२७५९.२८ कि.मी.(७९२७ मील) है, जो ध्रुवों के बीच के व्यास (१२७१३.५६ की.मी., ७९०० मील) से ४२.७२ कि॰मी॰ अधिक है। भूमध्य रेखा के आस-पास के स्थान अंतरिक्ष केंद्र के लिए अच्छे हैं (जैसे गुयाना अंतरिक्ष केंद्र, कौरोऊ, फ्रेंच गुयाना), क्योंकि वह पृथ्वी के घूर्णन के कारण पहले से ही पृथ्वी पर किसी भी अन्य स्थान से अधिक गतिमान (कोणीय गति) हैं और यह बढ़ी हुई गति, अन्तरिक्ष यान के प्रक्षेपण के लिए आवश्यक ईंधन की मात्रा को कम कर देती है। इस प्रभाव का उपयोग करने के लिए अंतरिक्ष यान को पूर्व दिशा में प्रक्षेपित किया जाना चाहिए |


title: भूमध्य रेखा

text: वर्षा ऋतु और अधिक ऊंचाई के भागों को छोड़कर, भूमध्य रेखा के निकट वर्ष भर उच्च तापमान बना रहता है। कई उष्णकटिबंधीय क्षेत्रों में लोग मौसम को दो प्रकार का बताते है: आर्द्र और शुष्क। फिर भी भूमध्य रेखा के निकट अधिकतर स्थान वर्ष भर गीले ही रहते हैं और मौसम समुद्र तल से ऊंचाई और समुद्र से दूरी जैसे अनेक कारणों के अनुसार बदलता रहता है। बरसाती और आर्द्र परिस्थितियों से पता चलता है की भूमध्य रेखीय क्षेत्र विश्व की सर्वाधिक गर्म क्षेत्र नहीं हैं। पृथ्वी की सतह पर अधिकतर भूमध्य रेखीय क्षेत्र समुद्र का भाग है। भूमध्य रेखा का उच्चतम बिंदु ४६९० मीटर ऊंचाई पर कायाम्बे ज्वालामुखी, इक्वाडोर के दक्षिणी ढाल पर है।


title: भूमध्य रेखा

text: भूमध्य रेखा १४ देशों के स्थल या जल से होकर जाती है। मध्याह्न रेखा से प्रारंभ होकर ये पूर्व की ओर जाती है:


title: कर्क रेखा

text: कर्क रेखा उत्तरी गोलार्ध में भूमध्य रेखा के समानान्तर पर, ग्लोब पर पश्चिम से पूर्व की ओर खींची गई कल्पनिक रेखा हैं। यह रेखा पृथ्वी पर उन पांच प्रमुख अक्षांश रेखाओं में से एक हैं जो पृथ्वी के मानचित्र पर परिलक्षित होती हैं। कर्क रेखा पृथ्वी की उत्तरतम अक्षांश रेखा हैं, जिसपर सूर्य दोपहर के समय लम्बवत चमकता हैं। यह घटना जून क्रांति के समय होती है, जब उत्तरी गोलार्ध सूर्य के समकक्ष अत्यधिक झुक जाता है। इस रेखा की स्थिति स्थायी नहीं हैं वरन इसमें समय के अनुसार हेर-फेर होता रहता है। २१ जून को जब सूर्य इस रेखा के एकदम ऊपर होता है, उत्तरी गोलार्ध में वह दिन सबसे लंबा व रात सबसे छोटी होती है। यहां इस दिन सबसे अधिक गर्मी होती है (स्थानीय मौसम को छोड़कर), क्योंकि सूर्य की किरणें यहां एकदम लंबवत पड़ती हैं। कर्क रेखा के सिवाय उत्तरी गोलार्ध के अन्य उत्तरतर क्षेत्रों में भी किरणें अधिकतम लंबवत होती हैं। इस समय कर्क रेखा पर स्थित क्षेत्रों में परछाईं एकदम नीचे छिप जाती है या कहें कि नहीं बनती है। इस कारण इन क्षेत्रों को अंग्रेज़ी में नो शैडो ज़ोन कहा गया है। इसी के समानान्तर दक्षिणी गोलार्ध में भी एक रेखा होती है जो मकर रेखा कहलाती हैं। भूमध्य रेखा इन दोनो के बीचो-बीच स्थित होती हैं। कर्क रेखा से मकर रेखा के बीच के स्थान को उष्णकटिबन्ध कहा जाता हैं। इस रेखा को कर्क रेखा इसलिए कहते हैं क्योंकि जून क्रांति के समय सूर्य की स्थिति कर्क राशि में होती हैं। सूर्य की स्थिति मकर रेखा से कर्क रेखा की ओर बढ़ने को उत्तरायण एवं कर्क रेखा से मकर रेखा को वापसी को दक्षिणायन कहते हैं। इस प्रकार वर्ष ६-६ माह के में दो अयन होते हैं।


title: कर्क रेखा

text: भारत में कर्क रेखा उज्जैन शहर से निकलती है। इस कारण ही जयपुर के महाराजा जयसिंह द्वितीय ने यहां वेधशाला बनवाई इसे जंतर मंतर कहते हैं। यह खगोल-शास्त्र के अध्ययन के लिए है। इस कारण ही यह स्थान काल-गणना के लिए एकदम सटीक माना जाता है। यहां से अधिकतर हिन्दू पंचांग निकलते हैं।


title: कर्क रेखा

text: कर्क रेखा विश्व के इन देशों से होकर (पूर्व की ओर बढ़ते हुए) गुज़रती है:


title: मकर रेखा

text: मकर रेखा (Tropic of Capricorn, ट्रॉपिक ऑफ़ कैप्रीकॉर्न) रेखा पृथ्वी के दक्षिणी गोलार्ध में भूमध्य रेखा के समानान्तर २३ डिग्री २६' २२" दक्षिण अक्षांश पर, ग्लोब पर पश्चिम से पूर्व की ओर खींची गई एक कल्पनिक रेखा हैं। २२ दिसम्बर को सूर्य मकर रेखा पर लम्बवत चमकता है। मकर रेखा या दक्षिणी गोलार्ध पाँच प्रमुख अक्षांश रेखाओं में से एक हैं जो पृथ्वी के मानचित्र पर परिलक्षित होती हैं। मकर रेखा पृथ्वी की दक्षिणतम अक्षांश रेखा हैं, जिसपर सूर्य दोपहर के समय लम्बवत चमकता हैं। यह घटना दिसंबर संक्रांति के समय होती हैं। जब दक्षिणी गोलार्ध सूर्य के समकक्ष अत्यधिक झुक जाता है। उत्तरी गोलार्ध में कर्क रेखा  उसी भांति है, जैसे दक्षिणी गोलार्ध में मकर रेखा। मकर रेखा के दक्षिण में स्थित अक्षांश, दक्षिण शीतोष्ण क्षेत्र मे आते हैं। मकर रेखा के उत्तर तथा कर्क रेखा के दक्षिण मे स्थित क्षेत्र उष्णकटिबन्ध कहलाता है।7


title: यामोत्तर

text: पृथ्वी के उत्तरी एवं दक्षिणी ध्रुव के मिलाने वाली और उत्तर-दक्षिण दिशा में खींची गयी काल्पनिक रेखाओं को याम्योत्तर , देशान्तर , मध्यान्तर रेखाएं कहते हैं। लन्दन के निकट स्थित ग्रीनिच से जाने वाली यामोत्तर को 'प्रधान यामोत्तर' माना गया है। उत्तर प्रदेश के मिर्जापुर के निकट से जाने वाली ८२.५ डिग्री यामोत्तर रेखा के समय को भारतीय मानक समय माना गया है।


title: यामोत्तर

text: पृथ्वी के 0° देशांश (latitude) पर खींची गई यामोत्तर रेखा प्रधान यामोत्तर रेखा या ग्रीनीच रेखा कहलाती है। दुनिया का मानक समय इसी रेखा के सापेक्ष निर्धारित किया जाता हैं (कोरडिनेटिड युनिवर्सल टाइम -UTC)। लन्दन के निकटस्थ ग्रीनीच इसी रेखा पर स्थित हैं, इसलिए इसे ग्रीनीच रेखा भी कहते है। प्रधान यामोत्तर रेखा के पूर्व ने स्थित 180° तक के यामोत्तर, 'पूर्वी यामोत्तर' तथा पश्चिम की ओर स्थित यामोत्तर, 'पश्चिमी यामोत्तर' कहलाते हैं।


title: अन्तर्राष्ट्रीय तिथि रेखा

text: अन्तर्राष्ट्रीय तिथि रेखा प्रशान्त महासागर के बीचों-बीच १८० डिग्री याम्योत्तर पर उत्तर से दक्षिण की ओर खींची गई एक काल्पनिक रेखा है। इस रेखा पर तिथि का परिवर्तन होता है। इस रेखा का निर्धारण १८८४ में वाशिंगटन में संपन्न एक सम्मेलन में किया गया। जब कोई जलयान पश्चिम दिशा में यात्रा करता है, तो उसकी तिथि में एक दिन जोड़ दिया जाता हैं और यदि वह पूर्व की ओर यात्रा करता हैं तो एक दिन घटा दिया जाता हैं। एक देश के विभिन्न भागों या द्वीपों का समय एक समान रखने के लिए इस रेखा को आर्कटिक महासागर में ७५ डिग्री उत्तरी अक्षांश पर महाद्वीप से बचने के लिए पूर्व की ओर मोड़ बेरिंग जल सन्धि से निकाली गई। बेरिंग सागर में यह पाश्चिम की ओर मोड़ी गई हैं। फिजी द्वीप समूह तथा न्यूजीलैण्ड को दूर रखनें के लिए यह दक्षिण प्रशान्त महासागर में यह पूर्व की ओर मुड़ती है।


title: कश्मीरा शाह

text: कश्मीरा शाह हिन्दी फिल्मों की एक अभिनेत्री और मॉडल हैं।


title: कश्मीरा शाह

text: यह मशहूर अभिनेता गोविंदा के भानजे कृष्ना अभिषेक की पत्नी हैं।


title: तीसरा किनारा (1986 फ़िल्म)

text: तीसरा किनारा 1986 में बनी हिन्दी भाषा की फिल्म है।


title: ताल (फ़िल्म)

text: ताल 1999 में बनी हिन्दी भाषा की संगीतमय नाट्य रूमानी फिल्म है। इसका सह-लेखन, निर्देशन और निर्माण सुभाष घई ने किया और इसमें ऐश्वर्या राय, अक्षय खन्ना, अनिल कपूर, अमरीश पुरी और आलोक नाथ अभिनय करते हैं। जारी होने पर ये आलोचनात्मक और व्यावसायिक दोनों तरीके से सफल रही थी।


title: ताल (फ़िल्म)

text: जब जगमोहन मेहता (अमरीश पुरी) और उनका बेटा मानव मेहता (अक्षय खन्ना) का अमीर और समृद्ध परिवार लंबी छुट्टी के लिए चम्बा, भारत में पहुंचे, तो वे एक गरीब आध्यात्मिक गायक तारा बाबू (आलोक नाथ) की सुंदर बेटी मानसी (ऐश्वर्या राय) से मिलते हैं। जगमोहन मेहता अपने पुत्र मानव के साथ चम्बा में निवेश करने की तलाश में हैं, और जैसे ही दिन गुजरते हैं, जगमोहन और तारा बाबू एक-दूसरे के प्रति परिचित और मित्रवत हो जाते हैं। आखिरकार, मानव और मानसी भी एक-दूसरे से परिचित होते हैं और फिर प्यार में पड़ जाते हैं। जब मानव अपने पिता को शादी करने के अपने इरादे के बारे में सूचित करता है, तो जगमोहन अनिच्छुक होते हैं। क्योंकि मानसी बहुत ही छोटी सामाजिक-आर्थिक स्थिति से आती है। जब मानसी इस बारे में सुनती है कि मानव के पिता ने कैसी प्रतिक्रिया दी, तो वह परेशान हो जाती है। लेकिन उसका प्रेमी आश्वासन देता है कि वह अपने पिता को अपना मन बदलने के लिए मनाएगा। जब मानसी के पिता मानव और मानसी के संबंध के बारे में जान जाते हैं तो वह पहले गुस्से में होते हैं। लेकिन वह जल्द ही मुंबई में अपनी संवाददाता रिश्तेदार प्रभा और मानव के परिवार से मिलने के लिए यात्रा करते हैं।


title: ताल (फ़िल्म)

text: दुर्भाग्यवश, तारा बाबू का जगमोहन की भाभी, भाई और कर्मचारियों ने अपमान किया और उन्होंने शत्रुतापूर्ण व्यवहार का सामना किया। तब वह और उसके पिता मेहता के घर से गहराई से चोट खाए लौटते हैं और मानसी मानव से अब उसे अकेले छोड़ने के लिए साफ कह दे देती है। मानसी जल्द ही एक सफल और प्रसिद्ध संगीत निर्माता / निर्देशक विक्रांत कपूर (अनिल कपूर) से मिलती है, जो तारा बाबू के काम का प्रशंसक रहा है। प्रभा के प्रोत्साहन के कारण, वह विक्रांत के साथ तीन साल के अनुबंध पर हस्ताक्षर करती है। मानसी तारा बाबू के गीतों के साथ-साथ विक्रांत के कुछ प्रस्तुतियों पे नृत्य करती है। वह पुरस्कार जीतती है और भारत में एक सनसनी बन जाती है। इस बीच, मानसी के साथ प्यार में विक्रांत पड़ना शुरू हो जाता है।


title: ताल (फ़िल्म)

text: मामला और जटिल होता है जब मानव को पता चला कि उसका परिवार गलत था जब उन्होंने मानसी और उसके पिता के साथ गलत व्यवहार किया। मानव ने मानसी से माफी मांगी लेकिन उसने उसे दुःख से खारिज कर दिया क्योंकि उसके पिता के साथ व्यवहार गलत किया गया था। विक्रांत को मानव और मानसी के बीच जो हुआ पता चलता है, लेकिन वह इसे अनदेखा करना चुनता है। विक्रांत जल्द ही बाद में मानसी को शादी का प्रस्ताव देता है और उसके और बाकी रिश्तेदार सभी उसे उस प्रस्ताव को स्वीकार करने के लिए प्रोत्साहित करते हैं। उन्हें उम्मीद है कि इससे उसे मानव को भूलने में मदद मिलेगी। वह प्रस्ताव स्वीकार करती है भले ही वह विक्रांत से प्यार नहीं करती। कनाडा में अंतर्राष्ट्रीय एमटीवी पुरस्कार जीतने के बाद, वह विक्रांत से शादी करने के लिए भारत लौट आती है।


title: ताल (फ़िल्म)

text: इस बीच, जगमोहन और तारा बाबू ने चीजों को सुलझा लिया जब जगमोहन अपनी गलती को महसूस करते हैं और ईमानदारी से अपने दुर्व्यवहार के लिए माफी माँगते हैं। शादी के दिन ही, मानव फिर मानसी से बात करता है। उसे उम्मीद है कि वह उसके लिए उनके प्यार का सम्मान करेगी और विक्रांत से शादी नहीं करेगी। मानव को देखकर मानसी की प्रतिक्रिया देखने के बाद विक्रांत जल्द ही महसूस करता है कि वह मानव से प्यार करती है। वह उसे आश्वस्त करता है कि वह तीन अभी भी दोस्त बने रह सकते हैं और उसे मानव के प्यार का सम्मान करना चाहिए। जगमोहन और तारा बाबू भी उसे प्रोत्साहित करते हैं और अपना आशीर्वाद देते हैं, जिसके बाद मानव और मानसी अंततः गले लगते हैं।


title: गुलशन ग्रोवर

text: गुलशन ग्रोवर (जन्म: 21 सितंबर, 1955) हिन्दी फ़िल्मों के एक अभिनेता हैं।


title: पेंटल

text: पेंटल (पूरा नाम- कँवरजीत सिंह पेंटल) एक हिन्दी फिल्म अभिनेता हैं।


title: सड़क (फ़िल्म)

text: सड़क 1991 की हिन्दी भाषा की रोमांटिक थ्रिलर फिल्म है। इसका निर्देशन महेश भट्ट ने किया है और पूजा भट्ट और संजय दत्त प्रमुख कलाकार हैं। अभूतपूर्व संगीत के साथ यह फिल्म सन 1991 की "साजन" के बाद सबसे ज्यादा कमाई करने वाली हिन्दी फिल्म है। इस फिल्म को खलनायक महारानी के रूप में दिवंगत सदाशिव अमरापुरकर के पुरस्कार विजेता प्रदर्शन के लिए भी याद किया जाता है। फिल्म 1976 की फिल्म "टैक्सी ड्राइवर" से प्रेरित थी। महारानी (सदाशिव अमरापुरकर) एक किन्नर है जो एक वेश्यालय चलाता है जिसमें पूजा (पूजा भट्ट) और चंदा (नीलिमा अज़ीम) जैसी कई लड़कियों का इस्तेमाल किया जाता है। एक टैक्सी चालक रवि (संजय दत्त), महारानी द्वारा खरीदी जाने से पहले पूजा से मिलता है। उसका दोस्त गोतिया (दीपक तिजोरी) चंदा से प्यार करता है। रवि ने यौन संक्रमित बीमारी के कारण अपनी बहन रूपा (सोनी राज़दान) की मृत्यु होते हुए देखी है। वह अपने प्रेमी के साथ चली गई थी जिसने उसे वेश्यालय में बेच दिया और उसे वेश्या बनने के लिए मजबूर कर दिया। इस हिंसक घटना ने रवि को आघात पहुँचाई और जीवन भर के लिये डरा दिया है। वह एक अनिद्रा रोगी बन गया है जो अपनी बहन की मौत के विचलित सपने देखता है और कई अवसरों पर बेचैन और हिंसक हो जाता है। एक दिन टैक्सी चलाते वक्त वह इंस्पेक्टर ईरानी (पंकज धीर) से मिलता है। जिन्हें वह अखबार में छपे एक लेख से पहचानता है। रवि उसे उनके गंतव्य तक छोड़ देता है और उससे कोई पैसा लेने से इंकार कर देता है। इंस्पेक्टर कहते है कि अगर उसे किसी भी तरह की मदद की ज़रूरत तो उसे याद करें।


title: सड़क (फ़िल्म)

text: रवि फिर से पूजा से मिलता है जब वह महारानी के वेश्यालय से भागने की कोशिश करती है। वह व्यर्थ में उसकी मदद करने की कोशिश करता है। वह तीस हजार रुपए, अपनी जिंदगी की सारी बचत अपने टैक्सी के मालिक सलीम भाई (अवतार गिल) से लेता है और ग्राहक के रूप में एक रात के लिए पूजा को ले जाता है। वह अपने दोस्त गोतिया और एक दलाल गुल्लू (मुश्ताक खान) की मदद से ऐसा करता है। हालांकि, पूजा को वो सुरक्षित रूप से लौटा दे इसलिये गोतिया को महारानी अपने पास रखती है। वे बॉम्बे के चारों ओर घूमते हैं, एक दूसरे के साथ कुछ रोमांटिक समय बिताते हैं। जिसके दौरान रवि पूजा से कहता है कि वह उसे प्यार करता है। वो हर रात उसके लिए वेश्यालय में वापस आना जारी रखता है (संभवतः - ताकि वह अन्य ग्राहकों को बेची न जाए)।


title: सड़क (फ़िल्म)

text: इस फिल्म के लिये संगीत नदीम श्रवण ने दिया है।


title: कमला की मौत (1989 फ़िल्म)

text: कमला की मौत 1989 में बनी हिन्दी भाषा की फिल्म है। इसमें एक परिवार की कहानी है, जिसमें माँ-बाप और उनकी दो बेटियाँ होती हैं। इसमें दिखाया गया है कि परिवार में सभी का चरित्र ख़राब होता है और सभी पडौस की एक लड़की कमला की ख़ुदकुशी के बाद अपने किये हुए कर्मों को याद करते हैं और चिंतित होते हैं कि जिस तरह कमला को अपने कर्मों के कारण ख़ुदकुशी करनी पड़ी, कहीं उनको भी तो उनके ख़राब चरित्र के कारण कुछ भुगतना तो नहीं पड़ेगा। एक बेहद शानदार फिल्म जिसमें मनोभावों को बेहतरी के साथ प्रस्तुत किया गया है।


title: प्यार किया तो डरना क्या (1998 फ़िल्म)

text: प्यार किया तो डरना क्या 1998 में बनी हिन्दी भाषा की हास्य प्रेमकहानी फ़िल्म है। ये सुहेल ख़ान द्वारा लिखित और निर्देशित है। फिल्म में उनके वास्तविक जीवन के भाई सलमान खान और अरबाज़ ख़ान के साथ काजोल और धर्मेन्द्र मुख्य भूमिकाओं में हैं। जारी होने पर फिल्म सफल और लोकप्रिय रही थी।


title: प्यार किया तो डरना क्या (1998 फ़िल्म)

text: मुस्कान (काजोल) एक अनाध लड़की है, जो अपने भाई, विशाल (अरबाज़ ख़ान) और चाचा (धर्मेन्द्र) के साथ गाँव में रहती है। मुस्कान अपनी पढ़ाई पूरी करने के लिए मुम्बई जाना चाहती है। बाद में उसका भाई उसे मुम्बई जाने की इजाजद दे देता है। वहाँ उसकी मुलाक़ात सूरज (सलमान खान) से होती है। सूरज को मुस्कान से प्यार हो जाता है और उसके कई बार कोशिश करने के बाद, मुस्कान को भी उससे प्यार हो जाता है।


title: प्यार किया तो डरना क्या (1998 फ़िल्म)

text: एक दिन मुस्कान से मिलने विशाल आता है। सूरज उसे मुस्कान का प्रेमी समझ लेता है और दोनों में लड़ाई हो जाती है, जिसमें सूरज को बहुत मार पड़ती है। बाद में उसे मुस्कान से पता चलता है कि वो उसका भाई है। वो मुस्कान और विशाल से माफी मांगता है। विशाल को सूरज बिलकुल भी पसंद नहीं आता है। उसे ऐसा लगता है कि सूरज भरोसे के काबिल नहीं है और न ही वो किसी बात को गंभीरता से लेता है। वो मुस्कान को अपने साथ घर ले जाता है।


title: प्यार किया तो डरना क्या (1998 फ़िल्म)

text: सूरज उसके गाँव जाता है, जहाँ उसे चाचा मिलते हैं, जिसकी वो जान बचाता है। उसके इस काम को देखते हुए विशाल उसे अपने आपको साबित करने का एक और मौका देता है। लेकिन उसमें सूरज विफल रह जाता है। विशाल अपनी बहन की शादी ठाकुर विजय सिंह (निर्मल पांडे) के भाई से कराने की सोचता है, बिना ये जाने कि वो ये शादी पुरानी दुश्मनी के कारण कर रहे हैं। इस कारण सूरज को इस शादी को रोकने के साथ साथ विशाल का दिल भी जीतना होता है।


title: प्यार किया तो डरना क्या (1998 फ़िल्म)

text: सूरज का दोस्त सूरज के परिवार वालों को उस गाँव के बारे में बता देता है। सूरज का परिवार आ जाता है और सूरज की सौतेली माँ, मुस्कान को बहुत बुरा भला कहती है। सिंह परिवार और उसके गुंडे मिल कर मुस्कान को पकड़ने की कोशिश करते हैं, और सूरज, सूरज के पिता, विशाल और चाचा आ कर उसे बचाने की कोशिश करते हैं। सूरज की माँ अब उसकी परवाह करने लगती है और वो पुलिस को फोन कर देती है। विशाल भी सूरज की मुस्कान के साथ शादी के लिए मान जाता है।फ़िल्म में संगीत जतिन-ललित, हिमेश रेशमिया तथा साजिद-वाजिद ने दिया है, जबकि गीत समीर, सुधाकर शर्मा तथा इक़बाल साबरी ने लिखे हैं। कुल 8 गीतों वाली फिल्म की संगीत एल्बम को टी-सीरीज़ द्वारा 10 मार्च 1998 को जारी किया गया था। हिमेश रेशमिया ने इसी फिल्म से एक संगीतकार के रूप में बॉलीवुड फिल्मों में पदार्पण किया। फ़िल्म के 8 गीतों में से 6 जतिन ललित ने, 1 हिमेश रेशमिया ने और 1 गीत साजिद वाजिद ने कम्पोज़ किया है।


title: प्यार तो होना ही था

text: प्यार तो होना ही था 1998 में बनी हिन्दी भाषा की हास्य प्रेमकहानी फिल्म है। इसका निर्देशन अनीस बज़मी ने किया और मुख्य भूमिकाओं में काजोल और अजय देवगन है। फिल्म सुपरहिट रही थी।


title: प्यार तो होना ही था

text: संजना (काजोल), एक बहुत अनाड़ी किस्म की औरत है जो फ्रांस में अपने अंकल (हरीश पटेल) के साथ रहती है और अपने प्यार राहुल (बिजय आनंद) से शादी करने वाली है। राहुल को काम के सिलसिले में भारत जाना पड़ता है और संजना उसके साथ जाने की जिद करती है, जब कि वह प्लेन में जाने से डरती है। जब प्लेन उड़ने के लिए तैयार होता है संजना का डर हद पार कर देता है और वह प्लेन से उतरने कि जिद करती है।


title: प्यार तो होना ही था

text: एक दिन राहुल गलती से संजना को बोलता है कि उसको निशा (कश्मीरा शाह) से प्यार हो चुका है और वह पेरिस वापस आकर संजना से शादी नहीं कर सकता।


title: प्यार तो होना ही था

text: संजना फैसला करती है कि वह राहुल को वापस लाएगी चाहे कुछ भी हो, चाहे उसे प्लेन में भी क्यों न बैठना पड़े। जब प्लेन उड़ने के लिए तैयार होता है एक यात्री उसके साथ बैठता है जिसका नाम शेखर (अजय देवगन) है। उसको एहसास होता है कि संजना को उड़ने से डर लगता है तो वह उसको गुस्सा दिलाकर उसका ध्यान भटकाता है। प्लेन के वक़्त संजना गलती से शेखर पर शराब फेक देती है और उसको एहसास होता है कि वह कुछ छुपा रहा है। शेखर बाथरूम पहुँचाता है और अपने जेब से एक पौधा निकालता है। जब वह पौधे में से कपड़ा हटाता है तो हमें अहसास होता है कि शेखर असल में एक चोर है और उसने पैरिस से एक हीरे का हार चुराया है और एक पौधे में छुपाया है। एक खतरनाक सफ़र के बाद वह लोग भारत पहुचते हैं।


title: प्यार तो होना ही था

text: संजना अपने खोये हुए प्यार को ढूँढती है और उसका बैग भी चुरा लिया जाता है। उसको थोड़े पता है कि शेखर अपने कुछ चोरी का सामान उसके बैग में डाला है। शेखर फिर उसके बैग को ढूँढता है और संजना को राहुल को ढूढने में मदद करता है और राहुल पालम बीच जाता है। शेखर को अपने घर में संजना से प्यार हो जाता है। संजना को अब भी राहुल से प्यार है और जब वह पाली घाट पहुचती है, वह अब भी राहुल और निशा को अलग करना चाहती है। राहुल को जलाने के लिए, संजना और शेखर प्यार करने का नाटक करते हैं। पर संजना को शेखर से प्यार हो जाता है और वह उसे कभी बता नहीं सकती। वह वापस फ्रांस जाने का फैसला करती है। तब शेखर को संजना के लिए प्यार का अहसास होता है और ट्रैफिक के जल्दी में उसकी गाड़ी फट जाती है - अंत में वह प्लेन को जाने से रोक लेता है।एल्बम सोनी म्यूजिक पर रिलीज़ हुआ था और "कुछ कुछ होता है" (जतिन ललित की ही), "दिल से" और "सोल्जर" के बाद 1998 की चौथी सबसे ज्यादा बिकने वाली एल्बम थी। इसे जतिन-ललित द्वारा सर्वश्रेष्ठ संगीत निर्देशन के लिए फिल्मफेयर, स्टार स्क्रीन पुरस्कार और ज़ी सिने पुरस्कारों में नामांकन प्राप्त हुए। गीत "प्यार तो होना ही था", "आज है सगाई", "अजनबी मुझको इतना बता" और "जब किसी की तरफ" लोकप्रिय थे।